qundao/data-zh-poetry huggingface dataset:
舍北晚眺
作者：陆游
朝代：宋
体裁：五言律诗

平野沉寒日，远村生暮烟。离离立红树，点点散乌犍。暂出不逾岁，告归仍一廛。江湖初见雁，著眼送云边。
舍北晚眺
作者：陆游
朝代：宋

日日津头系小舟，老人自嬾出门游。
一枝筇杖疏篱外，占断千岩万壑秋。
舍北晚眺二首
作者：陆游
朝代：宋

红树青林带暮烟，并桥常有卖鱼船。樊川诗句营丘画，尽在先生拄杖边。日日津头系小舟，老人自懒出门游。一枝筇杖疏篱外，占断千岩万壑秋。
舍北晚眺二首·其一
作者：陆游
朝代：宋
体裁：七言绝句

红树青林带暮烟，并桥常有卖鱼船。樊川诗句营丘画，尽在先生拄杖边。
舍北晚眺二首·其二
作者：陆游
朝代：宋

日日津头系小舟，老人自懒出门游。一枝筇杖疏篱外，占断千岩万壑秋。
舍北晚眺二首·其二
作者：陆游
朝代：宋

日日津头繫小舟，老人自懒出门游。
一枝筇杖疏篱外，占断千岩万壑秋。
舍北望水乡风物戏作绝句
作者：陆游
朝代：宋
体裁：七言绝句

西风沙际矫轻鸥，落日桥边系钓舟。乞与画工团扇本，青林红树一川秋。
舍北望水乡风物戏作绝句
作者：陆游
朝代：宋

西风沙际矫轻鸥，落日桥邉繫钓舟。
乞与画工团扇本，青林红树一川秋。
舍北望牛头山山有延胜寺先太傅书堂在焉六年前尝泛小江往游寺焚于睦冦书堂无復存矣
作者：陆游
朝代：宋

太傅读书处，秋风曾问途。
江如青弋险，山似白盐孤。
路尽还登岭，林开忽见湖。
草堂无復识，流涕想规模。
舍北望牛头山山有延胜寺先太傅书堂在焉六年前尝泛小江往游寺焚于睦寇书堂无复存矣
作者：陆游
朝代：宋

太傅读书处，秋风曾问途。江如青弋险，山似白盐孤。路尽还登岭，林开忽见湖。草堂无复识，流涕想规模。
舍北溪上垂钓
作者：陆游
朝代：宋
体裁：七言律诗

大耋还家万事非，垂竿好在绿苔矶。风和山雉挟雌过，村晚吴牛将犊归。春涨新添塘滟滟，夕云仍带雨霏霏。此生自笑狂颠足，依旧人间一布衣。
舍北独步
作者：陆游
朝代：宋

霜露沾衣迫岁徂，天公欲为老人娱。断云新月供诗句，苍桧丹枫列画图。风叶萧萧归独鹤，烟波渺渺漾双凫。孤村薄暮谁从我，惟是诗囊与酒壶。
舍北独步
作者：陆游
朝代：宋

霜露沾衣迫岁徂，天公欲为老人娱。
断云新月供诗句，苍桧丹枫列画图。
风叶萧萧归独鹤，烟波渺渺漾双凫。
孤村薄暮谁从我，惟是诗囊与酒壼。
舍北独步
作者：陆游
朝代：宋

霜露霑衣迫岁徂，天公欲为老人娱。
断云新月供诗句，苍桧丹枫列画图。
风叶萧萧归独鹤，烟波渺渺漾双凫。
孤村薄暮谁从我，惟是诗囊与酒壶。
舍北行饭
作者：陆游
朝代：宋
体裁：七言律诗

蔓络疏篱草满塘，饱嬉聊复步斜阳。一霜骤变千林色，两犊新犁百亩荒。野寺僧残尚钟鼓，官堤舟过见帆樯。归来笑补空囊课，寒日谁知亦自长。
舍北行饭
作者：陆游
朝代：宋

蔓络疏篱草满塘，饱嬉聊復步斜阳。
一霜骤变千林色，两犊新犁百亩荒。
野寺僧残尚钟鼓，官堤舟过见帆樯。
归来笑补空囊课，寒日谁知亦自长。
舍北行饭
作者：陆游
朝代：宋

饭饱逍遥信所之，芡塘蔬圃遍游嬉。梧楸凋落风高后，瓜瓠轮囷雨足时。犬喜人归迎野路，鹊营巢稳占低枝。晚来懒复呼童子，自掩柴门上扊扅。
舍北行饭
作者：陆游
朝代：宋

饭饱逍遥信所之，芡塘蔬圃遍游嬉。
梧楸凋落风高后，瓜瓠轮囷雨足时。
犬喜人归迎野路，鹊营巢稳占低枝。
晚来懒復呼童子，自掩柴门上扊扅。
舍北行饭书触目
作者：陆游
朝代：宋

落雁昏鸦集远洲，青林红树拥平畴。意行舍北三叉路，闲看桥西一片秋。小妇破烟撑去艇，丫童棋笛唤归牛。形容野景无余思，自怪痴顽不解愁。
舍北行饭书触目二首
作者：陆游
朝代：宋

晚餐初泼一瓯茶，曳杖闲行兴未涯。烟树参差墨浓淡，风鸦零乱字横斜。夕阳偏傍平桥路，寒蝶犹依晚菊花。堪笑衰翁耐荒寂，短衣沾露未还家。落雁昏鸦集远洲，青林红树拥平畴。意行舍北三叉路，闲看桥西一片秋。小妇破烟撑去艇，丫童横笛唤归牛。形容野景无馀思，自怪痴顽不解愁。
舍北行饭书触目二首·其一
作者：陆游
朝代：宋

晚餐初泼一瓯茶，曳杖闲行兴未涯。烟树参差墨浓淡，风鸦零乱字横斜。夕阳偏傍平桥路，寒蝶犹依晚菊花。堪笑衰翁耐荒寂，短衣沾露未还家。
舍北行饭书触目二首·其一
作者：陆游
朝代：宋

晚餐初泼一瓯茶，曳杖闲行兴未涯。
烟树参差墨浓淡，风鸦零乱字横斜。
夕阳偏傍平桥路，寒蝶犹依晚菊花。
堪笑衰翁耐荒寂，短衣霑露未还家。
舍北行饭书触目二首·其二
作者：陆游
朝代：宋

落雁昏鸦集远洲，青林红树拥平畴。
意行舍北三叉路，闲看桥西一片秋。
小妇破烟撑去艇，丫童横笛唤归牛。
形容野景无余思，自怪痴顽不解愁。
舍北行饭书触目二首·其二
作者：陆游
朝代：宋

落雁昏鸦集远洲，青林红树拥平畴。意行舍北三叉路，闲看桥西一片秋。小妇破烟撑去艇，丫童横笛唤归牛。形容野景无馀思，自怪痴顽不解愁。
舍北野望
作者：陆游
朝代：宋

溪彴通西崦，山蹊缭北村。
残霞明水面，落叶拥篱根。
野父编龙具，樵儿习兔园。
吾今井蛙耳，敢复慕鹏鲲！
舍北野望
作者：陆游
朝代：宋

短景妨游兴，长歌慰作劳。叶凋西埭近，水落北桥高。病每随时剧，衰难与世鏖旗亭新酿美，万事一秋毫。
舍北野望四首
作者：陆游
朝代：宋

短景妨游兴，长歌慰作劳。叶凋西埭近，水落北桥高。病每随时剧，衰难与世鏖。旗亭新酿美，万事一秋毫。断垄围蔬圃，枯桑系钓查。经行桥独木，伫立路三叉。野卉栖孤蝶，平川起乱鸦。支筇无定处，兴尽即还家。溪彴通西崦，山蹊缭北村。残霞明水面，落叶拥篱根。野父编龙具，樵儿习兔园。吾今井蛙耳，敢复慕鹏鲲。早岁遭逢异，中年促召频。驰驱犹许国，卧起已须人。药石三秋病，风波万里身。篱门残照里，惨淡易伤神。
舍北野望四首·其一
作者：陆游
朝代：宋
体裁：五言律诗

短景妨游兴，长歌慰作劳。叶凋西埭近，水落北桥高。病每随时剧，衰难与世鏖。旗亭新酿美，万事一秋毫。
舍北野望四首·其三
作者：陆游
朝代：宋

溪彴通西崦，山蹊缭北村。残霞明水面，落叶拥篱根。野父编龙具，樵儿习兔园。吾今井蛙耳，敢复慕鹏鲲。
舍北野望四首·其三
作者：陆游
朝代：宋

溪彴通西崦，山蹊缭北村。
残霞明水面，落叶拥篱根。
野父编龙具，樵儿习兔园。
吾今井蛙耳，敢復慕鹏鲲。
舍北野望四首·其二
作者：陆游
朝代：宋

断垄围蔬圃，枯桑系钓查。经行桥独木，伫立路三叉。野卉栖孤蝶，平川起乱鸦。支筇无定处，兴尽即还家。
舍北野望四首·其二
作者：陆游
朝代：宋

断垄围蔬圃，枯桑繫钓查。
经行桥独木，伫立路三叉。
野卉栖孤蝶，平川起乱鸦。
搘筇无定处，兴尽即还家。
舍北野望四首·其四
作者：陆游
朝代：宋

早岁遭逢异，中年促召频。
驰驱犹许国，卧起已须人。
药石三秋病，风波万里身。
篱门残照裏，惨淡易伤神。
舍北野望四首·其四
作者：陆游
朝代：宋

早岁遭逢异，中年促召频。驰驱犹许国，卧起已须人。药石三秋病，风波万里身。篱门残照里，惨淡易伤神。
舍北闲望作六字绝句
作者：陆游
朝代：宋
体裁：六言诗

潘岳一篇秋兴，李成八幅寒林。舍北偶然倚杖，尽见古人用心。
舍南杂兴三首
作者：陆游
朝代：宋

淅淅暮风生，晖晖残月明。开门喜闲望，扶杖得徐行。霜薄树多绿，泉流沟有声。儿童殊可念，画地作棋枰。莎径依山曲，柴扉并水开。不因行药出，即为觅诗来。戒婢挑蔬甲，催儿斸芋魁。随宜也能饱，漂母未须哀。麻菽连枝熟，柴荆尽日关。临池惊鹭起，倚柱待云还。倦憩石腰鼓，行携铜博山。老人无定意，所到即开颜。
舍南杂兴三首·其一
作者：陆游
朝代：宋
体裁：五言律诗

淅淅暮风生，晖晖残月明。开门喜闲望，扶杖得徐行。霜薄树多绿，泉流沟有声。儿童殊可念，画地作棋枰。
舍南杂兴三首·其三
作者：陆游
朝代：宋
体裁：五言律诗

麻菽连枝熟，柴荆尽日关。临池惊鹭起，倚柱待云还。倦憩石腰鼓，行携铜博山。老人无定意，所到即开颜。
舍南杂兴三首·其二
作者：陆游
朝代：宋
体裁：五言律诗

莎径依山曲，柴扉并水开。不因行药出，即为觅诗来。戒婢挑蔬甲，催儿斸芋魁。随宜也能饱，漂母未须哀。
舍南野步
作者：陆游
朝代：宋

枯蔓络荆离，幽花映荻扉。驯獐惊不起，归鹤倦犹飞。野色连收纲，边愁入捣衣。壮图空自笑，事事与心违。
舍南野步
作者：陆游
朝代：宋

枯蔓络荆篱，幽花映荻扉。驯獐惊不起，归鹤倦犹飞。野色连收网，边愁入捣衣。壮图空自笑，事事与心违。
舍南野步
作者：陆游
朝代：宋

枯蔓络荆篱，幽花映荻扉。
驯麞惊不起，归鹤倦犹飞。
野色连收网，边愁入捣衣。
壮图空自笑，事事与心违。
舍外弥望皆青秧白水喜而有赋
作者：陆游
朝代：宋

此地天教着放翁，舍傍烟树晚空蒙。
一无可恨得归老，寸有所长能忍穷。
东作已趋尧旧俗，南熏方咏舜遗风。
谢安勋业能多少，枉是匆匆起剡中。
舍外弥望皆青秧白水喜而有赋
作者：陆游
朝代：宋

此地天教著放翁，舍傍烟树晚空濛。一无可恨得归老，寸有所长能忍穷。东作已趋尧旧俗，南薰方咏舜遗风。谢安勋业能多少，枉是匆匆起剡中。
舍外弥望皆青秧白水喜而有赋
作者：陆游
朝代：宋

此地天教著放翁，舍傍烟树晚空蒙。一无可恨得归老，寸有所长能忍穷。东作己趋尧旧俗，南薰方咏舜遗风。谢安勋业能多少，枉是？？起剡中。
舍西夕望
作者：陆游
朝代：宋
体裁：五言律诗

茆舍菱陂北，柴门药圃西。奇云去人近，澹月傍檐低。野迥羊牛下，林昏鸟雀栖。郊墟少还往，父子自扶携。
舍西晚眺示子聿
作者：陆游
朝代：宋

秋涛常记犯灵胥，季子双髦尚髧如。薄饭不为明日计，短檠相对十年余。嗟予久合堕鬼录，怜汝犹能读父书。西望牛头渺天际，永怀吾祖起家初。
舍西晚眺示子聿
作者：陆游
朝代：宋

秋涛常记犯灵胥，季子双髦尚髧如。薄饭不为明日计，短檠相对十年馀。嗟予久合堕鬼录，怜汝犹能读父书。西望牛头渺天际，永怀吾祖起家初。
舒悲
作者：陆游
朝代：宋

嗜酒苦猖狂，畏人还龌龊。老病始悔叹，天下无此错。管葛逝已久，千古困俗学。扪虱论大计，使我思景略。中原失枝梧，胡尘暗河洛。天道远莫测，士气伏不作。煌煌东观书，无乃太寂寞。丈夫不徒死，可作一丘貉。岁晚计愈疏，抚事泪零落。
舒悲
作者：陆游
朝代：宋

嗜酒苦猖狂，畏人还龌龊。老病始悔叹，天下无此错。管葛逝已久，千古困俗学；扪虱论大计，使我思景略。中原失枝梧，胡尘暗河洛。天道远莫测，士气伏不作。煌煌东观书，无乃太寂寞。丈夫不徒死，可作一丘貉？岁晚计愈疏，抚事泪零落！
舒悲
作者：陆游
朝代：宋

嗜酒苦猖狂，畏人还龌龊。
老病始悔嘆，天下无此错。
管葛逝已久，千古困俗学。
扪蝨论大计，使我思景略。
中原失枝梧，烟尘暗河洛。
天道远莫测，士气伏不作。
煌煌东观书，无乃太寂寞。
丈夫不徒死，可作一丘壑。
岁晚计愈疏，抚事涙零落。
舜庙怀古
作者：陆游
朝代：宋
体裁：七言律诗

云断苍梧竟不归，江边古庙锁朱扉。山川不为兴亡改，风月应怜感慨非。孤枕有时莺唤梦，斜风无赖客添衣。千年回首消磨尽，输与渔舟送落晖。
舟中
作者：陆游
朝代：宋

捩柁柯桥北，维舟草市西。月添霜气峭，天带斗杓低。浦冻无鱼跃，林深有鹤栖。不嫌村酒恶，也复醉如泥。
舟中
作者：陆游
朝代：宋

捩柁柯桥北，维舟草市西。
月添霜气峭，天带斗杓低。
浦冻无鱼跃，林深有鹤栖。
不嫌村酒恶，也復醉如泥。
舟中
作者：陆游
朝代：宋

柁边潮水落还生，篷底寒灯灭复明。
约束长年牢系缆，报人风雨有鼍鸣。
舟中
作者：陆游
朝代：宋
体裁：七言律诗

江天云断漏斜晖，靡迤群山翠作围。帆影似经吴赤壁，橹声如下蜀青衣。卧闻裂水长鱼出，起看凌风健鹘飞。禹会桥边最清绝，忆曾深夜叩渔扉。
舟中
作者：陆游
朝代：宋

青枫湖上村，绿蓑舟中客。云兴山叠见，海近地势坼。悠然沧洲趣，宛与尘世隔。虽云食不足，粗免婚嫁责。渥丹未辞镜，衰白幸满帻。明当鼓枻行，放浪穷七泽。
舟中
作者：陆游
朝代：宋

青枫湖上村，绿蓑舟中客。
云兴山迭见，海近地势坼。
悠然沧洲趣，宛与尘世隔。
虽云食不足，粗免婚嫁责。
渥丹未辞镜，衰白幸满帻。
明当鼓枻行，放浪穷七泽。
舟中三首
作者：陆游
朝代：宋

柂边潮水落还生，篷底寒灯灭复明。约束长年牢系缆，报人风雨有鼍鸣。萧萧风雨小江秋，不是愁人亦合愁。忽听疏钟知寺近，笑寻沙路上牛头。龛山古戍更漏声，白塔小市灯火明。六十年间几来往，依然恻怆路傍情。
舟中三首·其一
作者：陆游
朝代：宋

柂边潮水落还生，篷底寒灯灭复明。约束长年牢系缆，报人风雨有鼍鸣。
舟中三首·其一
作者：陆游
朝代：宋

柂边潮水落还生，篷底寒灯灭復明。
约束长年牢繫缆，报人风雨有鼍鸣。
舟中三首·其三
作者：陆游
朝代：宋
体裁：七言绝句

龛山古戍更漏声，白塔小市灯火明。六十年间几来往，依然恻怆路傍情。
舟中三首·其二
作者：陆游
朝代：宋
体裁：七言绝句

萧萧风雨小江秋，不是愁人亦合愁。忽听疏钟知寺近，笑寻沙路上牛头。
舟中作
作者：陆游
朝代：宋
体裁：七言律诗

一叶轻舟一破裘，飘然江海送悠悠。闲知睡味甜如蜜，老觉羁怀淡似秋。失侣云间孤雁下，耐寒波面两凫浮。年逾八十真当去，似为云山尚小留。
舟中作
作者：陆游
朝代：宋

三百里湖新月时，放翁艇子出寻诗。城头蜃阁烟将合，波面虹桥柳未衰。渔唱苍茫连禹穴，寒潮萧瑟过娥祠。祖龙虚负求仙意，身到蓬莱却不知。
舟中作
作者：陆游
朝代：宋

三百里湖新月时，放翁艇子出寻诗。
城头蜃阁烟将合，波面虹桥柳未衰。
渔唱苍茫连禹穴，寒潮萧瑟过娥祠。
祖龙虚负求僊意，身到蓬莱却不知。
舟中作
作者：陆游
朝代：宋

不迁比景戍交河，三径归来得已多。应俗愈疏身老大，读书渐废意蹉跎。闲从孙叟苏门啸，醉和荆卿易水歌。歌罢却挥孤棹去，石阑干下买渔蓑。
舟中作
作者：陆游
朝代：宋

不迁比景戍交河，三径归来得已多。
应俗愈踈身老大，读书渐废意蹉跎。
闲从孙叟苏门啸，醉和荆卿易水歌。
歌罢却挥孤棹去，石阑干下买渔蓑。
舟中作
作者：陆游
朝代：宋
体裁：五言律诗

东浦菰蒲合，南庄桑柘繁。潮生无断港，寺废有颓垣。籴米寻山步，移舟泊水村。野人多旧识，相对两无言。
舟中作
作者：陆游
朝代：宋

会稽城上角呜呜，日落烟村暝欲无。
千载虚名笑张翰，一官元不宜蓴鲈。
舟中作
作者：陆游
朝代：宋
体裁：七言绝句

会稽城上角呜呜，日落烟村暝欲无。千载虚名笑张翰，一官元不直莼鲈。
舟中作
作者：陆游
朝代：宋

娥江西路石帆东，身寄鸥波浩荡中。叠叠沙痕留浦岸，疏疏日影透渔篷。诗人无复同盟在，酒债何时一洗空？已迫耄年宜易感，人生五十即称翁。
舟中作
作者：陆游
朝代：宋

山蔬药曲满箸香，超然下视太官羊。
更凭语与刘文叔，豆鬻从来味最长。
舟中作
作者：陆游
朝代：宋
体裁：七言律诗

平生剩有烟波兴，钓濑时时小艇横。欲暮山光先惨淡，未秋河汉已分明。捕鱼时见连江网，迎荻遥闻过埭声。想得今宵清绝梦，又携猿鹤上青城。
舟中作
作者：陆游
朝代：宋
体裁：五言律诗

断岸饮觳觫，清波跳噞喁。红桥未斜日，白塔已昏钟。诗律与年迈，客愁如酒浓。宋公题壁处，横霭抱孤峰。
舟中作
作者：陆游
朝代：宋
体裁：七言律诗

林麓重重雾雨昏，扁舟晚过郡南门。铸金越相遗祠古，执玉涂山王气存。官道苍茫多水驿，客游飘泊厌风餐。剡中此去无多地，会约支公听断猿。
舟中作
作者：陆游
朝代：宋
体裁：五言律诗

沙路时晴雨，渔舟日往来。村村皆画本，处处有诗材。炊黍孤烟晚，呼牛一笛哀。终身看不厌，岸帻兴悠哉。
舟中作
作者：陆游
朝代：宋
体裁：七言律诗

湖海飘然避世纷，汀洲沙鹭旧知闻。渔舟卧看山方好，野店沽尝酒易醺。病骨未成松下土，老身常伴渡头云。美芹欲献虽堪笑，此意区区亦爱君。
舟中作
作者：陆游
朝代：宋

湖海飘然避世纷，汀鸥沙鹭旧知闻。
渔舟卧看山方好，野店沽尝酒易醺。
病骨未成松下土，老身常伴渡头云。
美芹欲献虽堪笑，此意区区亦爱君。
舟中作
作者：陆游
朝代：宋

短篷摇楫暮山昏，老怯年华易断魂。夹港蒲声知小雨，隔林绩火认孤村。奉祠累岁惭家食，谢事终身负国恩。惟有愚忠穷未替，尚馀一念在元元。
舟中作
作者：陆游
朝代：宋

短篷摇檝暮山昏，老怯年华易断魂。
夹港蒲声知小雨，隔林绩火认孤村。
奉祠累岁惭家食，谢事终身负国恩。
惟有愚忠穷未替，尚余一念在元元。
舟中作
作者：陆游
朝代：宋

蘧蒢作帆三版船，渔灯夜泊阊门边。
烟波四万八千顷，造物推排作水仙。
舟中作
作者：陆游
朝代：宋

误长仙蓬不满年，恩容归老白云边。草枯病马停朝秣，水冷鳏鱼废夜眠。混俗岂须名赫赫，耐嘲唯可腹便便。柯桥梅市花俱好，且典春衣醉放颠。
舟中作
作者：陆游
朝代：宋

误长僊蓬不满年，恩容归老白云边。
草枯病马停朝秣，水冷鳏鱼废夜眠。
混俗岂须名赫赫，耐嘲唯可腹便便。
柯桥梅市花俱好，且典春衣醉放颠。
舟中作
作者：陆游
朝代：宋

野老元无事，乘闲偶一来。微风市楼笛，落日寺街槐。梨大围三寸，鲈肥叠四腮。邻船不识面，呼与共衔杯。
舟中作
作者：陆游
朝代：宋

野老元无事，乘闲偶一来。
微风市楼笛，落日寺街槐。
梨大围三寸，鲈肥迭四腮。
邻船不识面，呼与共衔杯。
舟中作二首
作者：陆游
朝代：宋

娥江西路石帆东，身寄鸥波浩荡中。叠叠沙痕留浦岸，疏疏日影透渔篷。诗人无复同盟在，酒债何时一洗空。已迫耄年宜易感，人生五十即称翁。晤语无人与遣愁，出门聊复弄轻舟。山穿烟雨参差出，水赴陂塘散漫流。隔叶雄雌鸣谷鸟，傍林子母过吴牛。数家清绝如图画，炊黍何妨得小留。
舟中作二首
作者：陆游
朝代：宋

籧篨作帆三版船，渔灯夜泊阊门边。烟波四万八千顷，造物推排作水仙。山蔬药苗满箸香，超然下视太官羊。更凭语与刘文叔，豆鬻从来味最长。
舟中作二首·其一
作者：陆游
朝代：宋

娥江西路石帆东，身寄鸥波浩荡中。叠叠沙痕留浦岸，疏疏日影透渔篷。诗人无复同盟在，酒债何时一洗空。已迫耄年宜易感，人生五十即称翁。
舟中作二首·其一
作者：陆游
朝代：宋

娥江西路石帆东，身寄鸥波浩荡中。
迭迭沙痕留浦岸，疏疏日影透渔篷。
诗人无復同盟在，酒债何时一洗空。
已迫耄年宜易感，人生五十即称翁。
舟中作二首·其一
作者：陆游
朝代：宋
体裁：七言绝句

籧篨作帆三版船，渔灯夜泊阊门边。烟波四万八千顷，造物推排作水仙。
舟中作二首·其二
作者：陆游
朝代：宋
体裁：七言绝句

山蔬药苗满箸香，超然下视太官羊。更凭语与刘文叔，豆鬻从来味最长。
舟中作二首·其二
作者：陆游
朝代：宋

晤语无人与遣愁，出门聊复弄轻舟。山穿烟雨参差出，水赴陂塘散漫流。隔叶雄雌鸣谷鸟，傍林子母过吴牛。数家清绝如图画，炊黍何妨得小留。
舟中作二首·其二
作者：陆游
朝代：宋

晤语无人与遣愁，出门聊復弄轻舟。
山穿烟雨参差出，水赴陂塘散漫流。
隔叶雄雌鸣谷鸟，傍林子母过吴牛。
数家清绝如图画，炊黍何妨得小留。
舟中偶书
作者：陆游
朝代：宋

老子西游万里回，江行长夏亦佳哉。昼眠初起报茶熟，宿酒半醒闻雨来。汉口船开催叠鼓，淮南帆落亚高桅。四方本是丈夫事，白首自怜心未灰。
舟中偶书
作者：陆游
朝代：宋

老子西游万里回，江行长夏亦佳哉。
昼眠初起报茶熟，宿酒半醒闻雨来。
汉口船开催疉鼓，淮南帆落亚高桅。
四方本是丈夫事，白首自怜心未灰。
舟中偶书
作者：陆游
朝代：宋

老子西游万里回，江行长夏亦佳哉！昼眠初起报茶熟，宿酒半醒闻雨来。汉口船开催叠鼓，淮南帆落亚高桅。四方本是丈夫事，白首自怜心未灰。
舟中口占
作者：陆游
朝代：宋
体裁：七言律诗

养生妙理本平平，未可常谈笑老生。业力顿消知学进，人情愈薄喜身轻。鹤雏日长丹砂顶，岩溜时闻玉佩声。最是扁舟暮归处，一川风月远相迎。
舟中咏落景余清晖轻桡弄溪渚之句盖孟浩然耶
作者：陆游
朝代：宋

朝发云根寺，暮宿烟际桥。
冷萤泾不飞，潜鱼惊自跳。
菱船歌袅袅，荻浦风萧萧。
平明宿鸟起，我亦理归桡。
舟中咏落景余清晖轻桡弄溪渚之句盖孟浩然耶
作者：陆游
朝代：宋

沿溪得茅店，酒旗出柴荆。
杖头钱已空，一醉何由成？主人语郑重，手把瓮面清，劝我姑小留，溪鱼亦可烹。
舟中咏落景余清晖轻桡弄溪渚之句盖孟浩然耶
作者：陆游
朝代：宋

独鹤还故乡，岿然但城郭，出门无与游，所至苦寂寞。
裹饭事幽讨，此计殊不恶。
薄暮宿渔家，苍烟带墟落。
舟中咏落景余清晖轻桡弄溪渚之句盖孟浩然耶
作者：陆游
朝代：宋

禹穴探断简，樵风泛清溪。
倒影森松桂，避船散凫鷖。
尘中有异境，十里青玻璃。
高塔忽招人，湖边日未低。
舟中咏落景余清晖轻桡弄溪渚之句盖孟浩然耶
作者：陆游
朝代：宋

秦皇酒瓮边，古有钓鱼矶；我来必竟日，时挈双鲤归。
白鹭真可人，常先孤棹飞。
高咏江练句，今人忆玄晖。
舟中咏落景余清晖轻桡弄溪渚之句盖孟浩然耶
作者：陆游
朝代：宋

老圃发如霜，见客能废锄。与坐使之年，自云八十余。老身六朝民，草舍数世居，力守远祖言，一字不学书。
舟中咏落景余清晖轻桡弄溪渚之句盖孟浩然耶
作者：陆游
朝代：宋

镜湖三百里，风止镜面平；持以照吾心，俗尘安得生？散发鸥鹭间，万事秋毫轻。
谁能拂东绢，写我孤舟横？
舟中咏落景余清晖轻桡弄溪渚之句盖孟浩然耶溪泛舟诗也因以其句为韵赋诗十首·其一〇
作者：陆游
朝代：宋

溪行已清秋，还舍尚残暑。
天公为解围，帘栊过疏雨。
青蔬喜小摘，红粒亦新杵。
一饱坐北轩，苹花泣烟渚。
舟中咏落景余清晖轻桡弄溪渚之句盖孟浩然耶溪泛舟诗也因以其句为韵赋诗十首·其三
作者：陆游
朝代：宋

老圃髮如霜，见客能废锄。
与坐使之年，自云八十余。
老身六朝民，草舍数世居。
力守远祖言，一字不学书。
舟中咏落景余清晖轻桡弄溪渚之句盖孟浩然耶溪泛舟诗也因以其句为韵赋诗十首·其八
作者：陆游
朝代：宋

古祠照沧波，老木閟云洞。
轻舟不摇檝，正用一风送。
汲井漱甘液，扫榻寓幽梦。
所恨山未深，城笳听三弄。
舟中咏落景余清晖轻桡弄溪渚之句盖孟浩然耶溪泛舟诗也因以其句为韵赋诗十首·其六
作者：陆游
朝代：宋

镜湖三百里，风止镜面平。
持以照吾心，俗尘安得生。
散髮鸥鹭间，万事秋毫轻。
谁能拂东绢，写我孤舟横。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首
作者：陆游
朝代：宋

独鹤还故乡，岿然但城郭。出门无与游，所至苦寂寞。裹饭事幽讨，此计殊不恶。薄暮宿渔家，苍烟带墟落。维舟入谷口，信步造异境。隔篱鸡犬声，满地梧楸影。瓦甑炊香稻，石泉汲新井。人间苦偪仄，爱此须臾景。老圃发如霜，见客能废锄。与坐使之年，自云八十馀。老身六朝民，草舍数世居。力守远祖言，一字不学书。沿溪得茅店，酒旗出柴荆。杖头钱已空，一醉何由成。主人语郑重，手把瓮面清。劝我姑小留，溪鱼亦可烹。秦皇酒瓮边，古有钓鱼矶。我来必竟日，时挈双鲤归。白鹭真可人，常先孤棹飞。高咏江练句，令人忆玄晖。镜湖三百里，风止镜面平。持以照吾心，俗尘安得生。散发鸥鹭间，万事秋毫轻。谁能拂东绢，写我孤舟横。朝发云根寺，暮宿烟际桥。冷萤湿不飞，潜鱼惊自跳。菱船歌袅袅，荻浦风萧萧。平明宿鸟起，我亦理归桡。古祠照沧波，老木閟云洞。轻舟不摇楫，正用一风送。汲井漱甘液，扫榻寓幽梦。所恨山未深，城笳听三弄。禹穴探断简，樵风泛清溪。倒影森松桂，避船散凫鹥。尘中有异境，十里青玻璃。高塔忽招人，湖边日未低。溪行已清秋，还舍尚残暑。天公为解围，帘栊过疏雨。青蔬喜小摘，红粒亦新杵。一饱坐北轩，蘋花泣烟渚。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其一
作者：陆游
朝代：宋
体裁：古风

独鹤还故乡，岿然但城郭。出门无与游，所至苦寂寞。裹饭事幽讨，此计殊不恶。薄暮宿渔家，苍烟带墟落。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其七
作者：陆游
朝代：宋
体裁：古风

朝发云根寺，暮宿烟际桥。冷萤湿不飞，潜鱼惊自跳。菱船歌袅袅，荻浦风萧萧。平明宿鸟起，我亦理归桡。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其三
作者：陆游
朝代：宋

老圃发如霜，见客能废锄。与坐使之年，自云八十馀。老身六朝民，草舍数世居。力守远祖言，一字不学书。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其九
作者：陆游
朝代：宋
体裁：古风

禹穴探断简，樵风泛清溪。倒影森松桂，避船散凫鹥。尘中有异境，十里青玻璃。高塔忽招人，湖边日未低。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其二
作者：陆游
朝代：宋
体裁：古风

维舟入谷口，信步造异境。隔篱鸡犬声，满地梧楸影。瓦甑炊香稻，石泉汲新井。人间苦偪仄，爱此须臾景。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其五
作者：陆游
朝代：宋
体裁：古风

秦皇酒瓮边，古有钓鱼矶。我来必竟日，时挈双鲤归。白鹭真可人，常先孤棹飞。高咏江练句，令人忆玄晖。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其八
作者：陆游
朝代：宋

古祠照沧波，老木閟云洞。轻舟不摇楫，正用一风送。汲井漱甘液，扫榻寓幽梦。所恨山未深，城笳听三弄。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其十
作者：陆游
朝代：宋

溪行已清秋，还舍尚残暑。天公为解围，帘栊过疏雨。青蔬喜小摘，红粒亦新杵。一饱坐北轩，蘋花泣烟渚。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其四
作者：陆游
朝代：宋
体裁：古风

沿溪得茅店，酒旗出柴荆。杖头钱已空，一醉何由成。主人语郑重，手把瓮面清。劝我姑小留，溪鱼亦可烹。
舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首舟中咏落景馀清晖轻桡弄溪渚之句盖孟浩然耶溪泛舟诗也因以其句为韵赋诗十首·其六
作者：陆游
朝代：宋
体裁：古风

镜湖三百里，风止镜面平。持以照吾心，俗尘安得生。散发鸥鹭间，万事秋毫轻。谁能拂东绢，写我孤舟横。
舟中夕望
作者：陆游
朝代：宋
体裁：七言律诗

船掠湖堤不入城，葛巾羽扇试春行。女墙迤逦横轻霭，佛阁峥嵘倚晚晴。树冒藤花堆故绣，风吹莺语送新声。细思造物何由报，遣作闲人过此生。
舟中夜坐
作者：陆游
朝代：宋
体裁：五言律诗

风露浩无际，星河淡欲倾。遥知并船客，闻我咏诗声。水鸟横江去，渔舟背月行。神清不成寐，隐几待窗明。
舟中夜赋
作者：陆游
朝代：宋
体裁：七言律诗

千里风尘季子裘，五湖烟浪志和舟。灯残复吐恼孤梦，雨落还收生旅愁。城上霜笳入霄汉，烟中渔火耿汀洲。牧之未极诗人趣，但谓能轻万户侯。
舟中夜赋
作者：陆游
朝代：宋

千里风尘季子裘，五湖烟浪志和舟。
灯残復吐恼孤梦，雨落还收生旅愁。
城上霜笳入霄汉，烟中渔火耿汀洲。
牧之未极诗人趣，但谓能轻万户侯。
舟中夜赋
作者：陆游
朝代：宋

问天乞得不赀身，常作东阡北陌人。买酒不浇胸礌磈，忧时空觉胆轮囷。寓居尚复能栽竹，羁宦悬知正忆莼。那似石帆山下客，钓船载月泊烟津。
舟中夜赋
作者：陆游
朝代：宋

问天乞得不赀身，常作东阡北陌人。
买酒不浇胸礌磈，忧时空觉胆轮囷。
寓居尚復能栽竹，羁宦悬知正忆莼。
那似石帆山下客，钓船载月泊烟津。
舟中大醉偶赋长句
作者：陆游
朝代：宋

过江何敢号高流，偶与俗人风马牛。画楫新摇严濑月，清尊又醉戴溪秋。壮心无复在千里，老气尚能横九州。古寺试求三丈壁，为君驱笔战蛟虬。
舟中大醉偶赋长句
作者：陆游
朝代：宋

过江何敢号高流，偶与俗人风马牛。画楫新摇严濑月，清尊又醉戴溪秋。壮心无复在千里，老气尚能横九州。古寺试求三丈壁，为君驱笔战蛟虯。
舟中大醉偶赋长句
作者：陆游
朝代：宋

过江何敢号高流，偶与俗人风马牛。
画檝新揺严濑月，清尊又醉戴溪秋。
壮心无復在千里，老气尚能横九州。
古寺试求三丈壁，为君驱笔战蛟虬。
舟中对月
作者：陆游
朝代：宋
体裁：古风

百壶载酒游凌云，醉中挥袖别故人。依依向我不忍别，谁似峨嵋半轮月。月窥船窗挂凄冷，欲到渝州酒初醒。江空袅袅钓丝风，人静翩翩葛巾影。哦诗不睡月满船，清寒入骨我欲仙。人间更漏不到处，时有沙禽背船去。
舟中对月
作者：陆游
朝代：宋

百壶载酒游凌云，醉中挥袖别故人。依依向我不忍别，谁似峨嵋半轮月？月窥船窗挂凄冷，欲到渝州酒初醒。江空袅袅钓丝风，人静翩翩葛巾影。哦诗不睡月满船，清寒入骨我欲仙。人间更漏不到处，时有沙禽背船去。
舟中感怀三绝句呈太傅相公兼简岳大用郎中
作者：陆游
朝代：宋

浪中鞺鞳雨声寒，孤梦初回烛半残。甲子一周胡未灭，关山还带泪痕看。雨打孤篷酒渐消，昏灯与我共无聊。功名本是无凭事，不及寒江日两潮。梦笔亭边拥鼻吟，壮图蹭蹬老侵寻。不眠数尽鸡三唱，自笑当年起舞心。
舟中感怀三绝句呈太傅相公兼简岳大用郎中·其一
作者：陆游
朝代：宋

浪中鞺鞳雨声寒，孤梦初回烛半残。
甲子一周戎未灭，关山还带泪痕看。
舟中感怀三绝句呈太傅相公兼简岳大用郎中·其一
作者：陆游
朝代：宋

浪中鞺鞳雨声寒，孤梦初回烛半残。甲子一周胡未灭，关山还带泪痕看。
舟中感怀三绝句呈太傅相公兼简岳大用郎中·其三
作者：陆游
朝代：宋
体裁：七言绝句

梦笔亭边拥鼻吟，壮图蹭蹬老侵寻。不眠数尽鸡三唱，自笑当年起舞心。
舟中感怀三绝句呈太傅相公兼简岳大用郎中·其二
作者：陆游
朝代：宋
体裁：七言绝句

雨打孤篷酒渐消，昏灯与我共无聊。功名本是无凭事，不及寒江日两潮。
舟中戏书
作者：陆游
朝代：宋
体裁：七言律诗

平生万事付之天，百折犹能气浩然。试问软尘金络马，何如柔橹月侵船。英雄到底是痴绝，富贵但能妨醉眠。三百里湖随意住，人间真有地行仙。
舟中戏书
作者：陆游
朝代：宋

平生万事付之天，百折犹能气浩然。
试问软尘金络马，何如柔橹月侵船？英雄到底是痴绝，富贵但能妨醉眠。
三百里湖随意住，人间真有地行仙。
舟中晓赋
作者：陆游
朝代：宋
体裁：五言律诗

小艇下沧浪，吴歌特地长。斜分半舱月，满载一篷霜。香甑炊菰白，醇醪点蟹黄。宦游元为口，莫恨老江乡。
舟中晓赋
作者：陆游
朝代：宋
体裁：七言律诗

木落霜清水鸟呼，扁舟夜泊古城隅。吹残画角钟初动，低尽寒空斗欲无。浪迹已同鸥境界，远游方羡雁程途。高樯健席从今始，遍历三湘与五湖。
舟中晨起
作者：陆游
朝代：宋
体裁：七言律诗

天宇清寒病体轻，烟波聊复事宵征。橹横舟尾霜如抹，犬走篱根叶有声。萧尹威名空赫赫，班侯智略本平平。不如归结迎神社，长笛圜鼙送此生。
舟中晨起
作者：陆游
朝代：宋

天宇清寒病体轻，烟波聊復事宵征。
橹横舟尾霜如抹，犬走篱根叶有声。
萧尹威名空赫赫，班侯智略本平平。
不如归结迎神社，长笛圜鼙送此生。
舟中有赋
作者：陆游
朝代：宋

一枝柔橹听咿哑，炊稻来依野老家。
山寺日中斋鼓动，江楼风急酒旗斜。
绿梢嫋嫋摇新竹，翠蔓离离熟早瓜。
闲客去留随所遇，不知何处送栖鸦？
舟中有赋
作者：陆游
朝代：宋
体裁：七言律诗

一枝柔橹听咿哑，炊稻来依野老家。山寺日中斋鼓动，江楼风急酒旗斜。绿梢袅袅摇新竹，翠蔓离离熟早瓜。闲客去留随所遇，不知何处送栖鸦。
舟中望禹祠兰亭诸山
作者：陆游
朝代：宋

橹枝讴轧出烟津，醉倚船篷岸幅巾。
禹穴探书惭旧学，涂山执玉记前身。
云低野泽号新雁，露湿芳洲老白苹。
逸少亡来欲千载，眼中髣佛见清真。
舟中望禹祠兰亭诸山
作者：陆游
朝代：宋

橹枝讴轧出烟津，醉倚船篷岸幅巾。
禹穴探书惭旧学，涂山执玉记前身。
云低野泽号新雁，露湿芳洲老白苹。
逸少亡来欲千载，眼中髣髴见清真。
舟中望禹祠兰亭诸山
作者：陆游
朝代：宋

橹枝讴轧出烟津，醉倚船篷岸幅巾。禹穴探书惭旧学，涂山执玉记前身。云低野泽号新雁，露湿芳洲老白蘋。逸少亡来欲千载，眼中髣髴见清真。
舟中记梦
作者：陆游
朝代：宋
体裁：七言绝句

石帆山下一渔翁，风雨萧萧卧短篷。幽梦觉时还自笑，阆州城北看蚕丛。
舟中遣兴
作者：陆游
朝代：宋

湖海渺云涛，浮家得养高。
方床展蕲簟，短褐束郿绦。
酒裏亦何好，人间聊可逃。
酣歌柁楼底，万事一秋豪。
舟中遣兴
作者：陆游
朝代：宋

湖海渺云涛，浮家得养高。方床展蕲簟，短褐束郿绦。酒里亦何好，人间聊可逃。酣歌柁楼底，万事一秋豪。
舟中遣兴
作者：陆游
朝代：宋

湖海渺云涛，浮家得养高。方床展蕲簟，短褐束郿绦。酒里亦何好，人间聊可逃。酣歌柂楼底，万事一秋豪。
舟中遣怀
作者：陆游
朝代：宋

三黜归来结草庐，平生狂态扫无余。
但思下帷授老子，那复骑牛读汉书。
历历旧游浑似梦，萧萧残发不胜梳。
闲中事业君知否？不把渔竿即荷鉏。
舟中遣怀
作者：陆游
朝代：宋

三黜归来结草庐，平生狂态扫无余。
但思下帷授老子，那復骑牛读汉书。
历历旧逰浑似梦，萧萧残髮不胜梳。
闲中事业君知否，不把渔竿即荷鉏。
舟中遣怀
作者：陆游
朝代：宋

三黜归来结草庐，平生狂态扫无馀。但思下帷授老子，那复骑牛读汉书。历历旧游浑似梦，萧萧残发不胜梳。闲中事业君知否，不把渔竿即荷锄。
舟中醉题
作者：陆游
朝代：宋

风吹芦荻声飕飕，晚潮入港浮孤舟。老民已扫市朝迹，造物全付江湖秋。项里庙前是鱼市，禹会桥边多酒楼。醉来且复过此日，莫为碪杵悲无裘。
舟中醉题
作者：陆游
朝代：宋

鲍郎山前烟雨昏，疏灯小市愁偏门。
上船初发十字港，鼓棹忽过三家村。
孤鸾对镜空自感，老龟搘床何足论！但愿诸公各戮力，上助明主忧元元。
舟中醉题二首
作者：陆游
朝代：宋

风吹芦荻声飕飕，晚潮入港浮孤舟。老民已扫市朝迹，造物全付江湖秋。项里庙前是鱼市，禹会桥边多酒楼。醉来且复过此日，莫为砧杵悲无裘。鲍郎山前烟雨昏，疏灯小市愁偏门。上船初发十字港，鼓棹忽过三家村。孤鸾对镜空自感，老龟支床何足论。但愿诸公各戮力，上助明主忧元元。
舟中醉题二首·其一
作者：陆游
朝代：宋

风吹芦荻声飕飕，晚潮入港浮孤舟。老民已扫市朝迹，造物全付江湖秋。项里庙前是鱼市，禹会桥边多酒楼。醉来且复过此日，莫为砧杵悲无裘。
舟中醉题二首·其一
作者：陆游
朝代：宋

风吹芦荻声飕飕，晚潮入港浮孤舟。
老民已扫市朝迹，造物全付江湖秋。
项里庙前是鱼市，禹会桥边多酒楼。
醉来且復过此日，莫为碪杵悲无裘。
舟中醉题二首·其二
作者：陆游
朝代：宋

鲍郎山前烟雨昏，疏灯小市愁偏门。
上船初发十字港，鼓棹忽过三家村。
孤鸾对镜空自感，老龟搘床何足论。
但愿诸公各戮力，上助明主忧元元。
舟中醉题二首·其二
作者：陆游
朝代：宋

鲍郎山前烟雨昏，疏灯小市愁偏门。上船初发十字港，鼓棹忽过三家村。孤鸾对镜空自感，老龟支床何足论。但愿诸公各戮力，上助明主忧元元。
舟出下牢关
作者：陆游
朝代：宋

大舸凌惊涛，飞度青玉峡。虚壁云濛濛，阴洞风飒飒。拂天松盖偃，入水山脚插。炎曦忽摧破，亭午手忘箑。悬知今夜喜，月白宿沙夹。旷哉七泽游，盟鸥不须歃。
舟出下牢关
作者：陆游
朝代：宋

大舸凌惊涛，飞度青玉峡。
虚壁云蒙蒙，阴洞风飒飒。
拂天松盖偃，入水山脚插。
炎曦忽摧破，亭午手忘箑。
悬知今夜喜，月白宿沙夹。
旷哉七泽游，盟鸥不须歃。
舟出下牢关
作者：陆游
朝代：宋

大舸凌惊涛，飞渡青玉峡。
虚壁云蒙蒙，阴洞风飒飒。
拂天松盖偃，入水山脚插。
炎曦忽摧破，亭午手忘箑。
悬知今夜喜，月白宿沙夹。
旷哉七泽游，盟鸥不须歃。
舟次浦口
作者：陆游
朝代：宋

吾孽本自作，此生元有涯。三江去浩荡，一橹任呕哑。卖药村村市，炊粳处处家。相逢喜亡恙，不敢厌喧哗。
舟次浦口
作者：陆游
朝代：宋

吾孽本自作，此生元有涯。
三江去浩荡，一橹任呕哑。
卖药村村市，炊粳处处家。
相逢喜亡恙，不敢厌喧譁。
舟次浦口
作者：陆游
朝代：宋

吾孽本自作，此生元有涯。三江去浩荡，一橹任呕哑。卖药村村市，炊粳处处家。相逢喜亡恙，不敢厌暄哗。
舟行戏书
作者：陆游
朝代：宋
体裁：七言律诗

世事无穷膏火煎，羁魂病骨久羸然。觉时不及梦差乐，死去始嗟生可怜。慷慨知非请缨日，推移忽及挂冠年。扬帆海浦差强意，卧看秋涛蹴远天。
舟行至织女潭
作者：陆游
朝代：宋

橹枝揺碎碧琉璃，织女潭东白塔西。
带犊吴牛依茂樾，添巢海燕啄新泥。
山溪曲折遥通谷，沙水淙潺各赴溪。
犹恨儿曹不同载，一尊他日要重携。
舟行至织女潭
作者：陆游
朝代：宋
体裁：七言律诗

橹枝摇碎碧琉璃，织女潭东白塔西。带犊吴牛依茂樾，添巢海燕啄新泥。山溪曲折遥通谷，沙水淙潺各赴溪。犹恨儿曹不同载，一尊他日要重携。
舟行蕲黄间雨霁得便风有感
作者：陆游
朝代：宋

天青云白十分晴，帆饱舟轻尽日行。江底鱼龙贪昼睡，淮南草木借秋声。好山缥缈何由住，华发萧条只自惊。莫怪时人笑疏懒，宦情元不似诗情。
舟行蕲黄间雨霁得便风有感
作者：陆游
朝代：宋

天青云白十分晴，帆饱舟轻尽日行。
江底鱼龙贪昼睡，淮南草木借秋声。
好山缥缈何由住，华髮萧条只自惊。
莫怪时人笑疏懒，宦情元不似诗情。
舟行过梅市
作者：陆游
朝代：宋

新换单衣细葛轻，翛然随处得闲行。
緑阴浦口维舟处，霁日塲中打麦声。
醉叟卧途知酒贱，耕农满野喜时平。
老来无復雕龙思，遇兴新诗取次成。
舟行过梅市
作者：陆游
朝代：宋

新换单衣细葛轻，翛然随处得闲行。绿阴浦口维舟处，霁日场中打麦声。醉叟卧途知酒贱，耕农满野喜时平。老来无复雕龙思，遇兴新诗取次成。
舟行鄿黄间雨霁得便风有感
作者：陆游
朝代：宋

天青云白十分晴，帆饱舟轻尽日行。
江底鱼龙贪昼睡，淮南草木借秋声。
好山缥缈何由住，华发萧条只自惊。
莫怪时人笑疏嬾，宦情元不似诗情。
舟行钱清柯桥之间
作者：陆游
朝代：宋
体裁：七言律诗

逾年梦想会稽城，喜挂高帆浩荡行。未见东西双白塔，先经南北两钱清。儿童鼓笛迎归舰，父老壶觞叙别情。想到吾庐犹未夜，竹间正看夕阳明。
舟行鲁垆梅市之间偶赋
作者：陆游
朝代：宋

短发萧萧久挂冠，江湖到处著身宽。蓼花不逐苹花老，桐叶常先槲叶残。未卜柴荆临峭绝，且谋蓑笠钓荒寒。闲人尚媿沙鸥在，始信烟波得意难。
舟行鲁墟梅市之间偶赋
作者：陆游
朝代：宋

短发萧萧久挂冠，江湖到处著身宽。蓼花不逐蘋花老，桐叶常先槲叶残。未卜柴荆临峭绝，且谋蓑笠钓荒寒。闲人尚愧沙鸥在，始信烟波得意难。
舟行鲁墟梅市之间偶赋
作者：陆游
朝代：宋

短髮萧萧久挂冠，江湖到处着身宽。
蓼花不逐苹花老，桐叶常先槲叶残。
未卜柴荆临峭绝，且谋蓑笠钓荒寒。
闲人尚愧沙鸥在，始信烟波得意难。
舟过会稽山下因系舟游近村迨暮乃归
作者：陆游
朝代：宋

六十齿发衰，岁月如逝波。秦王酒瓮边，知复几经过。欣然舍画楫，仄步扪青萝。一径入幽谷，四面闻樵歌。白云忽破碎，翠木相荡摩。潋潋春塘满，柳阴戏双鹅。浮生百忧中，此乐顾岂多。日暮吾其归，已恐烂斧柯。
舟过会稽山下因系舟游近村迨暮乃归
作者：陆游
朝代：宋

六十齿发衰，岁月如逝波。秦王酒瓮边，知复几经过？欣然舍画楫，仄步扪青萝。一径入幽谷，四面闻樵歌。白云忽破碎，翠木相荡摩。潋潋春塘满，柳阴戏双鹅。浮生百忧中，此乐顾岂多。日暮吾其归，已恐烂斧柯。
舟过会稽山下因繫舟游近村迨暮乃归
作者：陆游
朝代：宋

六十齿髮衰，岁月如逝波。
秦王酒瓮边，知復几经过。
欣然舍画檝，仄步扪青萝。
一径入幽谷，四面闻樵歌。
白云忽破碎，翠木相荡摩。
潋潋春塘满，柳阴戏双鹅。
浮生百忧中，此乐顾岂多。
日暮吾其归，已恐烂斧柯。
舟过南庄呼村老与饮示以诗
作者：陆游
朝代：宋

昔我过此时，荷花粲云锦；今我复来游，霜露已凄凛。乡邻福苦薄，樍雨败垂稔，戢戢禾头耳，熟计难高枕。所惧忧吾君，岁暮诏发廪。勿言村醪薄，排闷聊共饮。
舟过南庄呼村老与饮示以诗二
作者：陆游
朝代：宋

玄云吞落日，大风东北起。隔林鸣两鸠，当道行众螘。晴来未三日，雨候乃复尔。我场何时乾，嘉谷在泥涬。丰凶岁所有，游惰古所耻。努力教子孙，天公终可倚。
舟过南庄呼村老与饮示以诗二首
作者：陆游
朝代：宋

昔我过此时，荷花粲云锦。今我复来游，霜露已凄凛。乡邻福苦薄，积雨败垂稔。禾头耳？？，熟计难高枕。所惧忧吾君，岁暮诏发廪。勿言村醪薄，排闷聊共饮。玄云吞落日，大风东北起。隔林鸣两鸠，当道行众蚁。晴来未三日，雨候乃复尔。我场何时乾，嘉谷在泥滓。丰凶岁所有，游惰古所耻。努力教子孙，天公终可倚。
舟过南庄呼村老与饮示以诗二首·其一
作者：陆游
朝代：宋

昔我过此时，荷花粲云锦。今我复来游，霜露已凄凛。乡邻福苦薄，积雨败垂稔。禾头耳？？，熟计难高枕。所惧忧吾君，岁暮诏发廪。勿言村醪薄，排闷聊共饮。
舟过南庄呼村老与饮示以诗二首·其一
作者：陆游
朝代：宋
体裁：古风

昔我过此时，荷花粲云锦。今我复来游，霜露已凄凛。乡邻福苦薄，积雨败垂稔。禾头耳��，熟计难高枕。所惧忧吾君，岁暮诏发廪。勿言村醪薄，排闷聊共饮。
舟过南庄呼村老与饮示以诗二首·其一
作者：陆游
朝代：宋

昔我过此时，荷花粲云锦。今我复来游，霜露已凄凛。乡邻福苦薄，积雨败垂稔。禾头耳𧥄𧥄，熟计难高枕。所惧忧吾君，岁暮诏发廪。勿言村醪薄，排闷聊共饮。
舟过南庄呼村老与饮示以诗二首·其一
作者：陆游
朝代：宋

昔我过此时，荷花粲云锦。
今我復来游，霜露已凄凛。
乡邻福苦薄，积雨败垂稔。
禾头耳𧥄𧥄，熟计难高枕。
所惧忧吾君，岁暮诏发廪。
勿言村醪薄，排闷聊共饮。
舟过南庄呼村老与饮示以诗二首·其二
作者：陆游
朝代：宋

玄云吞落日，大风东北起。隔林鸣两鸠，当道行众蚁。晴来未三日，雨候乃复尔。我场何时乾，嘉谷在泥滓。丰凶岁所有，游惰古所耻。努力教子孙，天公终可倚。
舟过南庄呼村老与饮示以诗二首·其二
作者：陆游
朝代：宋

玄云吞落日，大风东北起。
隔林鸣两鸠，当道行众螘。
晴来未三日，雨候乃復尔。
我场何时干，嘉谷在泥滓。
丰凶岁所有，游惰古所耻。
努力敎子孙，天公终可倚。
舟过季家山小泊
作者：陆游
朝代：宋

困睫濛濛渴煮茶，系船来叩野人家。风翻翠浪千畦麦，水漾红云一坞花。健犊破荒耕荦确，幽禽除蠹啄槎牙。寻春非复衰翁事，且伴儿童一笑哗。
舟过季家山小泊
作者：陆游
朝代：宋

困睫蒙蒙渴煮茶，系船来叩野人家。风翻翠浪千畦麦，水漾红云一坞花。健犊破荒耕荦确，幽禽除蠹啄槎牙。寻春非复衰翁事，且伴儿童一笑哗。
舟过季家山小泊
作者：陆游
朝代：宋

困睫蒙蒙渴煮茶，繫船来叩野人家。
风翻翠浪千畦麦，水漾红云一坞花。
健犊破荒耕荦确，幽禽除蠧啄槎牙。
寻春非復衰翁事，且伴儿童一笑譁。
舟过小孤有感
作者：陆游
朝代：宋

小孤山畔峭帆风，又见烟鬞缥缈中。万里客经三峡路，千篇诗费十年功。未尝满箸蒲芽白，先看堆盘鱠缕红。商略人生为何事，一蓑从此入空蒙。
舟过小孤有感
作者：陆游
朝代：宋

小孤山畔峭帆风，又见烟鬟缥缈中。万里客经三峡路，千篇诗费十年功。未尝满箸蒲芽白，先看堆盘鲙缕红。商略人生为何事，一蓑从此入空濛。
舟过小孤有感
作者：陆游
朝代：宋

小孤山畔峭帆风，又见烟鬟缥缈中。
万里客经三峡路，千篇诗费十年功。
未尝满箸蒲芽白，先看堆盘鲙缕红。
商略人生为何事，一蓑从此入空蒙。
舟过梅坞胡氏居爱其幽邃为赋一诗
作者：陆游
朝代：宋
体裁：七言律诗

稽山翠入家家窗，此家清绝无与双。丹葩绿树锦绣谷，清波白石玻璃江。一堤茂草有眠犊，数掩短篱无吠尨。北轩商略可散发，借与放翁倾酒缸。
舟过梅坞胡氏居爱其幽邃为赋一诗
作者：陆游
朝代：宋

稽山翠入家家窗，此家清绝无与双。
丹葩绿树锦绣谷，清波白石玻璃江。
一堤茂草有眠犊，数掩短篱无吠尨。
北轩商略可散髮，借与放翁倾酒缸。
舟过樊江憩民家具食
作者：陆游
朝代：宋
体裁：七言律诗

旅食何妨美蕨薇，夕阳来叩野人扉。萧萧短鬓秋初冷，寂寂空村岁荐饥。蓼岸刺船惊雁起，烟陂吹笛唤牛归。诗情剩向穷途得，蹭蹬人间未必非。
舟过玉津
作者：陆游
朝代：宋

玻璃江上送残春，叠鼓催颿过玉津。蜀苑莺花初破梦，巴山风月又关身。幅巾久别忘朝帻，短剑惟思隐市尘。莫倚诸公容此老，西曹那许吐车茵。
舟过玉津
作者：陆游
朝代：宋

玻瓈江上送残春，叠鼓催帆过玉津。蜀苑莺花初破梦，巴山风月又关身。幅巾久已忘朝帻，短剑惟思隐市尘。莫倚诸公容此老，西曹那许吐车茵。
舟过玉津
作者：陆游
朝代：宋

玻瓈江上送残春，迭鼓催颿过玉津。
蜀苑莺花初破梦，巴山风月又关身。
幅巾久已忘朝帻，短剑惟思隐市尘。
莫倚诸公容此老，西曹那许吐车茵。
舟过道士庄
作者：陆游
朝代：宋
体裁：七言律诗

江蓠芳杜满沙汀，道士庄前酒半醒。上下风烟还竟日，往来鱼鸟各忘形。归人薄晚常争渡，病叶先秋亦自零。兴欲尽时犹小住，北村渔火看青荧。
航海
作者：陆游
朝代：宋

我不如列子，神游御天风。尚应似安石，悠然云海中。卧看十幅蒲，弯弯若张弓。潮来涌银山，忽复磨青铜。饥鹘掠船舷，大鱼舞虚空。流落何足道，豪气荡肺胸。歌罢海动色，诗成天改容。行矣跨鹏背，弭节蓬莱宫。
航海
作者：陆游
朝代：宋

我不如列子，神游御天风。
尚应似安石，悠然云海中。
卧看十幅蒲，弯弯若张弓。
潮来涌银山，忽復磨青铜。
饥鹘掠船舷，大鱼舞虚空。
流落何足道，豪气荡肺胸。
歌罢海动色，诗成天改容。
行矣跨鹏背，弭节蓬莱宫。
航海
作者：陆游
朝代：宋

我不如列子，神游御天风；尚应似安石，悠然云海中。卧看十幅蒲，弯弯若张弓。潮来涌银山，忽复磨青铜。饥鹘掠船舷，大鱼舞虚空。流落何足道，豪气荡肺胸。歌罢海动色，诗成天改容。行矣跨鹏背，弭节蓬莱宫。
航海
作者：陆游
朝代：宋
体裁：古风

我老卧丘园，百事习慵惰。惟有汗漫游，未语意先可。或挂风半帆，或贮云一舸。趁潮乱鸣橹，过碛细扶柁。近辄凌烟海，自笑一何果。邂逅得奇观，造物岂付我。古湫石蜿蜒，孤岛松磊砢。湘竹閟娥祠，淮怪深禹锁。鬼神骇犀炬，天地赫龙火。瑰奇穷万变，鲲鹏尚么么。纷纭旋或忘，追记今亦颇。作诗配齐谐，发子笑齿瑳。
航海
作者：陆游
朝代：宋

我老卧丘园，百事习慵惰，惟有汗漫游，未语意先可。
或挂风半帆，或贮云一舸，趁潮乱鸣橹，过碛细扶柁，近辄凌烟海，自笑一何果。
邂逅得奇观，造物岂付我？古湫石蜿蜒，孤岛松磊砢。
湘竹閟娥祠，淮怪深禹锁，鬼神骇犀炬，天地赫龙火。
瑰奇穷万变，鲲鹏尚么麽。
纷纭旋或忘，追记今亦颇。
作诗配齐谐，发子笑齿瑳。
艾如张
作者：陆游
朝代：宋
体裁：古风

锦膺绣羽名山鸡，清泉可饮林可栖。稻粱满野弃不啄，虽有奇祸无阶梯。东村西村烟雨晚，萧艾离离林薄浅。翩然一下骇机发，汝虽知悔安能免。汉家天子南山下，万骑合围穷日夜。犬牙鹰爪死不辞，触机折颈吁可悲。
艾如张
作者：陆游
朝代：宋

锦膺绣羽名山鸡，清泉可饮林可栖；稻粱满野弃不啄，虽有奇祸无阶梯。东村西村烟雨晚，萧艾离离林薄浅；翩然一下骇机发，汝虽知悔安能免！汉家天子南山下，万骑合围穷日夜。犬牙鹰爪死不辞，触机折颈吁可悲！
节物
作者：陆游
朝代：宋
体裁：七言绝句

节物犹关老病身，乡傩佛粥一年新。檐间百舌还多事，探借园林十日春。
芋
作者：陆游
朝代：宋

陆生昼卧腹便便，叹息何时食万钱？莫诮蹲鸱少风味，赖渠撑拄过凶年。
芋庵宗慧禅师真赞
作者：陆游
朝代：宋
体裁：赞

煨懒残芋，打涂毒鼓。舌本雷霆，毫端风雨。
芒屦
作者：陆游
朝代：宋

芒屦一双青，笻枝九节轻。
登山犹健在，投檄太迟生。
满意竹风冷，入怀溪月明。
清秋故不远，回首忆莼羮。
芒屦
作者：陆游
朝代：宋

芒屦一双青，筇枝九节轻。登山犹健在，投檄太迟生。满意竹风冷，入怀溪月明。清秋故不远，回首忆莼羹。
芒屦
作者：陆游
朝代：宋

芒屦一双青，筇枝九节轻。登山犹健在，投檄太迟生。满意竹风冷，入怀溪月明。清秋故不远，回首忆蓴羹。
芒种后经旬无日不雨偶得长句
作者：陆游
朝代：宋

芒种初过雨及时，纱厨睡起角巾攲。痴云不散常遮塔，野水无声自入池。绿树晚凉鸠语闹，画梁昼寂燕归迟。闲身自喜浑无事，衣覆熏笼独诵诗。
芒种后经旬无日不雨偶得长句
作者：陆游
朝代：宋

芒种初过雨及时，纱厨睡起角巾欹。
痴云不散常遮塔，野水无声自入池。
緑树晚凉鸠语闹，画梁昼寂燕归迟。
闲身自喜浑无事，衣覆熏笼独诵诗。
芒种後经旬无日不雨偶得长句
作者：陆游
朝代：宋
体裁：诗

芒种初过雨及时，纱厨睡起角巾欹。痴云不散常遮塔，野水无声自入池。绿树晚凉鸠语闹，画梁昼寂燕归迟。闲身自喜浑无事，衣覆熏笼独诵诗。
花下小酌二首
作者：陆游
朝代：宋

柳色初深燕子回，猩红千点海棠开。鲚鱼莼菜随宜具，也是花前一醉来。云开太华插遥空，我是山中采药翁。何日胡尘扫除尽，敷溪道上醉春风。
花下小酌二首·其一
作者：陆游
朝代：宋

柳色初深燕子回，猩红千点海棠开。鮆鱼莼菜随宜具，也是花前一醉来。
花下小酌二首·其一
作者：陆游
朝代：宋

柳色初深燕子回，猩红千点海棠开。鲚鱼莼菜随宜具，也是花前一醉来。
花下小酌二首·其二
作者：陆游
朝代：宋
体裁：七言绝句

云开太华插遥空，我是山中采药翁。何日胡尘扫除尽，敷溪道上醉春风。
花时遍游诸家园
作者：陆游
朝代：宋

枝上猩猩血未曦，尊前红袖醉成围。
应须直到三更看，画烛如椽为发辉。
花时遍游诸家园十首
作者：陆游
朝代：宋

看花南陌复东阡，晓露初乾日正妍。走马碧鸡坊里去，市人唤作海棠颠。为爱名花抵死狂，只愁风日损红芳。绿章夜奏通明殿，乞借春阴护海棠。翩翩马上帽檐斜，尽日寻春不到家。偏爱张园好风景，半天高柳卧溪花。花阴扫地置清尊，烂醉归时夜已分。欲睡未成攲倦枕，轮囷帐底见红云。宣华无树著啼莺，惟有摩诃春水生。故老能言当日事，直将宫锦裹宫城。枝上猩猩血未晞，尊前红袖醉成围。应须直到三更看，画烛如椽为发辉。重萼丹砂品最高，可怜寂寞弃蓬蒿。会当车载金钱去，买取春归亦足豪。丝丝红萼弄春柔，不似疏梅只惯愁。常恐夜寒花索寞，锦茵银烛按凉州。飞花尽逐五更风，不照先生社酒中。输与新来双燕子，衔泥犹得带残红。海棠已过不成春，丝竹凄凉锁暗尘。眼看燕脂吹作雪，不须零落始愁人。
花时遍游诸家园十首·其一
作者：陆游
朝代：宋

看花南陌复东阡，晓露初乾日正妍。走马碧鸡坊里去，市人唤作海棠颠。
花时遍游诸家园十首·其七
作者：陆游
朝代：宋

重萼丹砂品最高，可怜寂寞弃蓬蒿。会当车载金钱去，买取春归亦足豪。
花时遍游诸家园十首·其二
作者：陆游
朝代：宋

为爱名花抵死狂，只愁风日损红芳。绿章夜奏通明殿，乞借春阴护海棠。
花时遍游诸家园十首·其五
作者：陆游
朝代：宋

宣华无树著啼莺，惟有摩诃春水生。故老能言当日事，直将宫锦裹宫城。
花时遍游诸家园十首·其八
作者：陆游
朝代：宋
体裁：七言绝句

丝丝红萼弄春柔，不似疏梅只惯愁。常恐夜寒花索寞，锦茵银烛按凉州。
花时遍游诸家园十首·其四
作者：陆游
朝代：宋

花阴扫地置清尊，烂醉归时夜已分。欲睡未成攲倦枕，轮囷帐底见红云。
花时遍逰诸家园十首·其一
作者：陆游
朝代：宋

看花南陌復东阡，晓露初干日正妍。
走马碧鷄坊裏去，市人唤作海棠颠。
花时遍逰诸家园十首·其一〇
作者：陆游
朝代：宋
体裁：七言绝句

海棠已过不成春，丝竹凄凉锁暗尘。眼看燕脂吹作雪，不须零落始愁人。
花时遍逰诸家园十首·其七
作者：陆游
朝代：宋

重蕚丹砂品最高，可怜寂寞弃蓬蒿。
会当车载金钱去，买取春归亦足豪。
花时遍逰诸家园十首·其三
作者：陆游
朝代：宋
体裁：七言绝句

翩翩马上帽檐斜，尽日寻春不到家。偏爱张园好风景，半天高柳卧溪花。
花时遍逰诸家园十首·其九
作者：陆游
朝代：宋
体裁：七言绝句

飞花尽逐五更风，不照先生社酒中。输与新来双燕子，衔泥犹得带残红。
花时遍逰诸家园十首·其二
作者：陆游
朝代：宋

为爱名花抵死狂，只愁风日损红芳。
緑章夜奏通明殿，乞借春阴护海棠。
花时遍逰诸家园十首·其五
作者：陆游
朝代：宋

宣华无树着啼莺，惟有摩诃春水生。
故老能言当日事，直将宫锦裹宫城。
花时遍逰诸家园十首·其八
作者：陆游
朝代：宋

丝丝红蕚弄春柔，不似疏梅只惯愁。
常恐夜寒花索寞，锦茵银烛按凉州。
花时遍逰诸家园十首·其六
作者：陆游
朝代：宋
体裁：七言绝句

枝上猩猩血未晞，尊前红袖醉成围。应须直到三更看，画烛如椽为发辉。
花时遍逰诸家园十首·其四
作者：陆游
朝代：宋

花阴扫地置清尊，烂醉归时夜已分。
欲睡未成欹倦枕，轮囷帐底见红云。
芳华楼夜宴
作者：陆游
朝代：宋
体裁：七言律诗

射虎将军老不侯，尚能豪纵醉江楼。笙歌杂沓娱清夜，风露高寒接素秋。少日壮心轻玉塞，暮年幽梦堕沧洲。人间清绝沅湘路，常笑灵均作许愁。
芳华楼夜饮
作者：陆游
朝代：宋

结客追游亦乐哉！城南城北古池台。香生赭汗连钱马，光溢金船拨雪醅。难觅长绳縻日住，且凭羯鼓唤花开。一春政使浑无事，醉到清明得几回？
芳华楼夜饮二首
作者：陆游
朝代：宋

春风射雉苑城旁，走马还来入醉乡。夜暖酒波摇烛焰，舞回妆粉铄花光。浮生一笑常难必，此乐它年未易忘。莫作五陵豪侠看，奚奴归路有诗囊。结客追游亦乐哉，城南城北古池台。香生赭汗连钱马，光溢金船拨雪醅。难觅长绳縻日住，且凭羯鼓唤花开。一春政使浑无事，醉到清明得几回。
芳华楼夜饮二首·其一
作者：陆游
朝代：宋

春风射雉苑城旁，走马还来入醉乡。
夜暖酒波揺烛焰，舞回粧粉铄花光。
浮生一笑常难必，此乐它年未易忘。
莫作五陵豪侠看，奚奴归路有诗囊。
芳华楼夜饮二首·其一
作者：陆游
朝代：宋

春风射雉苑城旁，走马还来入醉乡。夜暖酒波摇烛焰，舞回妆粉铄花光。浮生一笑常难必，此乐它年未易忘。莫作五陵豪侠看，奚奴归路有诗囊。
芳华楼夜饮二首·其二
作者：陆游
朝代：宋

结客追游亦乐哉，城南城北古池台。香生赭汗连钱马，光溢金船拨雪醅。难觅长绳縻日住，且凭羯鼓唤花开。一春政使浑无事，醉到清明得几回。
芳华楼夜饮二首·其二
作者：陆游
朝代：宋

结客追逰亦乐哉，城南城北古池台。
香生赭汗连钱马，光溢金舩拨雪醅。
难觅长绳縻日住，且凭羯鼓唤花开。
一春政使浑无事，醉到清明得几回。
芳华楼赏梅
作者：陆游
朝代：宋

素娥窃药不奔月，化作江梅寄幽绝。
天工丹粉不敢施，雪洗风吹见真色。
出篱藏坞香细细，临水隔烟情脉脉。
一春花信二十四，纵有此香无此格。
放翁年来百事堕，唯见梅花愁欲破。
金壶倒置春满屋，宝髻斜簪光照坐。
百榼淋漓玉斚飞，万人辟易银鞍过。
不惟豪横压清癯，聊为诗人洗寒饿。
芳华楼赏梅
作者：陆游
朝代：宋

素娥窃药不奔月，化作江梅寄幽绝。天工丹粉不敢施，雪洗风吹见真色。出篱藏坞香细细，临水隔烟情脉脉。一春花信二十四，纵有此香无此格。放翁年来百事惰，唯见梅花愁欲破。金壶倒置春满屋，宝髻斜簪光照坐。百榼淋漓玉斝飞，万人辟易银鞍过。不惟豪横压清癯，聊为诗人洗寒饿。
芳华楼赏梅
作者：陆游
朝代：宋

素娥窃药不奔月，化作江梅寄幽绝。
天工丹粉不敢施，雪洗风吹见真色。
出篱藏坞香细细，临水隔烟情脉脉。
一春花信二十四，纵有此香无此格。
放翁年来百事惰，唯见梅花愁欲破。
金壶列置春满屋，宝髻斜簪光照坐。
百榼淋漓玉斝飞，万人辟易银鞍过。
不惟豪横压清臞，聊为诗人洗寒饿。
芳草曲
作者：陆游
朝代：宋

蜀山深处逢孤驿，缺甃颓垣芳草碧。家在江南妻子病，离乡半岁无消息。长安城门西去路，细霭斜阳芳草暮。尊前一曲渭城歌，马蹄万里交河戍。人生误计觅封侯，芳草愁人春复秋。只愿东行至沧海，路穷草断始无愁。
芳草曲
作者：陆游
朝代：宋

蜀山深处逢孤驿，缺甃颓垣芳草碧。
家在江南妻子病，离乡半岁无消息。
长安城门西去路，细霭斜阳芳草暮。
尊前一曲渭城歌，马蹄万里交河戍。
人生误计觅封侯，芳草愁人春復秋。
只愿东行至沧海，路穷草断始无愁。
苍桧
作者：陆游
朝代：宋
体裁：古风

北风捲野天昼晦，雨如弩镞穿屋背。老夫下床行蹑屐，稚子抱书坐持盖。岂无长楸与巨竹，干折枝摧共颠沛。孰能不动安如山，屹立庭前独苍桧。
苏武慢
作者：陆游
朝代：宋
体裁：词

澹霭空濛，轻阴清润，绮陌细尘初静。
平桥系马，画阁移舟，湖水倒空如镜。
掠岸飞花，傍檐新燕，都似学人无定。
叹连年戎帐，经春边垒，暗凋颜鬓。
空记忆、杜曲池台，新丰歌管，怎得故人音信。
羁怀易感，老伴无多，谈麈久闲犀柄。
惟有修然，笔床茶灶，自适笋舆烟艇。
待绿荷遮岸，红蕖浮水，更乘幽兴。
苏武慢·唐安西湖
作者：陆游
朝代：宋

澹霭空濛，轻阴清润，绮陌细尘初静。平桥系马，画阁移舟，湖水倒空如镜。掠岸飞花，傍檐新燕，都似学人无定。叹连年戎帐，经春边垒，暗凋颜鬓。空记忆、杜曲池台，新丰歌管，怎得故人音信。羁怀易感，老伴无多，谈麈久闲犀柄。惟有翛然，笔床茶灶，自适笋舆烟艇。待绿荷遮岸，红蕖浮水，更乘幽兴。
苏武慢·澹霭空濛
作者：陆游
朝代：宋

淡霭空濛，轻阴清润，绮陌细初静。平桥系马，画阁移舟，湖水倒空如镜。掠岸飞花，傍檐新燕，都似学人无定。叹连成戎帐，经春边垒，暗凋颜鬓。
空记忆、杜曲池台，新丰歌管，怎得故人音信。羁怀易感，老伴无多，谈尘久闲犀柄。惟有修然，笔床茶灶，自适笋舆烟艇。待绿荷遮岸，红蕖浮水，更乘幽兴。
苏武慢·澹霭空蒙
作者：陆游
朝代：宋

澹霭空蒙，轻阴清润，绮陌细尘初静。
平桥系马，画阁移舟，湖水倒空如镜。
掠岸飞花，傍檐新燕，都似学人无定。
叹连年戎帐，经春边垒，暗凋颜鬓。
空记忆、杜曲池台，新丰歌管，怎得故人音信。
羁怀易感，老伴无多，谈麈久闲犀柄。
惟有修然，笔床茶灶，自适笋舆烟艇。
待绿荷遮岸，红蕖浮水，更乘幽兴。
苏武慢（唐安西湖）
作者：陆游
朝代：宋

淡霭空＿，轻阴清润，绮陌细初静。平桥系马，画阁移舟，湖水倒空如镜。掠岸飞花，傍檐新燕，都似学人无定。叹连成戎帐，经春边垒，暗凋颜鬓。空记忆、杜曲池台，新丰歌管，怎得故人音信。＿怀易感，老伴无多，谈尘久闲犀柄。惟有＿然，笔床茶灶，自适笋舆烟艇。待绿荷遮岸，红蕖浮水，更乘幽兴。
苏韬光节推挽歌词
作者：陆游
朝代：宋

才名京兆掾，门阀魏公孙。遇事虽肮脏，接人终静温。宁吟灞桥雪，不扫舍人门。二妙凋零尽，衰翁慨独存。
苏韬光节推挽歌词
作者：陆游
朝代：宋

才名京兆掾，门阀魏公孙。
遇事虽骯脏，接人终静温。
宁吟灞桥雪，不扫舍人门。
二妙凋零尽，衰翁慨独存。
苏韬光节推挽歌词
作者：陆游
朝代：宋

才名京兆椽，门阀魏公孙。遇事虽肮脏，接人终静温。宁吟灞桥雪，不扫舍人门。二妙凋零尽，衰翁慨独存。
若耶村老人
作者：陆游
朝代：宋

昔闻若耶村，意象乃物外。皤然阡陌间，来往几鲐背。无论百岁翁，甲子数至再。我来亲见之，殊未辍耕耒。曩事一一言，多闻杂谆诲。回头指丁壮，此是曾玄辈。有翁又过我，家有孙五代。指呼取斗酒，山果杂细碎。顾我使云年，惭缩不能对。恭惟大父行，不觉投杖拜。养生惟一啬，此在吾术内。翁能信践之，成就乃尔大。我今才耄及，耳目已愦愦。长庚虽馀辉，敢与明月配。
若耶村老人
作者：陆游
朝代：宋

昔闻若耶村，意象乃物外。
皤然阡陌间，来往几鲐背。
无论百岁翁，甲子数至再。
我来亲见之，殊未辍耕耒。
曩事一一言，多闻杂谆诲。
回头指丁壮，此是曾玄辈。
有翁又过我，家有孙五代。
指呼取斗酒，山果杂细碎。
顾我使云年，惭缩不能对。
恭惟大父行，不觉投杖拜。
养生惟一啬，此在吾术内。
翁能信践之，成就乃尔大。
我今纔耄及，耳目已愦愦。
长庚虽余辉，敢与明月配。
若耶村老人
作者：陆游
朝代：宋

昔闻若耶村，意象乃物外。
皤然阡陌间，来往几鲐背。
无论百岁翁，甲子数至再，我来亲见之，殊未辍耕耒。
曩事一一言，多闻杂谆诲，回头指丁壮，此是曾玄辈。
有翁又过我，家有孙五代，指呼取斗酒，山果杂细碎。
顾我使之年，惭缩不能对；恭惟大父行，不觉投杖拜。
养生惟一啬，此在吾术内，翁能信践之，成就乃尔大！我今才耄及，耳目已愦愦，长庚虽余辉，敢与明月配？
若耶溪上二首
作者：陆游
朝代：宋

微官元不直鲈鱼，何况人间足畏途。今日溪头慰心处，自寻白石养菖蒲。九月霜风吹客衣，溪头红叶傍人飞。村场酒薄何妨醉，菰正堪烹蟹正肥。
若耶溪上二首·其一
作者：陆游
朝代：宋
体裁：七言绝句

微官元不直鲈鱼，何况人间足畏途。今日溪头慰心处，自寻白石养菖蒲。
若耶溪上二首·其二
作者：陆游
朝代：宋
体裁：七言绝句

九月霜风吹客衣，溪头红叶傍人飞。村场酒薄何妨醉，菰正堪烹蟹正肥。
苦寒
作者：陆游
朝代：宋

冻砚时能出苦吟，浊醪亦复慰孤斟。谁知冰雪凝严侯，自是乾坤爱育心。疠鬼尽驱人意乐，遗蝗一洗麦根深。但嫌景短妨书课，栖鸟纷纷又满林。
苦寒
作者：陆游
朝代：宋

冻砚时能出苦吟，浊醪亦复慰孤斟。谁知冰雪凝严候，自是乾坤爱育心。疠鬼尽驱人意乐，遗蝗一洗麦根深。但嫌景短妨书课，栖鸟纷纷又满林。
苦寒
作者：陆游
朝代：宋

冻砚时能出苦吟，浊醪亦復慰孤斟。
谁知冰雪凝严候，自是干坤爱育心。
疠鬼尽驱人意乐，遗蝗一洗麦根深。
但嫌景短妨书课，栖鸟纷纷又满林。
苦寒
作者：陆游
朝代：宋
体裁：七言律诗

终日频添季子裘，经旬不上仲宣楼。摩挲酒榼虽堪喜，疏索梅花未免愁。正苦冰生退吟笔，却思雪作润耕畴。乘除扰扰殊多事，独拥青毡觅睡休。
苦热
作者：陆游
朝代：宋
体裁：诗

万瓦鳞鳞若火龙，日车不动汗珠融。无因羽翮氛埃外，坐觉蒸炊釜甑中。石涧寒泉空有梦，冰壶团扇欲无功。余威向晚犹堪畏，浴罢斜阳满野红。
苦热
作者：陆游
朝代：宋

万瓦鳞鳞若火龙，日车不动汗珠融。无因羽翮氛埃外，坐觉蒸炊釜甑中。石涧寒泉空有梦，冰壶团扇欲无功。馀威向晚犹堪畏，浴罢斜阳满野红。
苦热
作者：陆游
朝代：宋

万瓦鳞鳞若火龙，日车不动汗珠融。
无因羽翮氛埃外，坐觉蒸炊釡甑中。
石磵寒泉空有梦，冰壶团扇欲无功。
余威向晚犹堪畏，浴罢斜阳满野红。
苦热
作者：陆游
朝代：宋

炎歊行中天，曼肤汗翻水。纤絺薄如雾，不异铠被体。散发垂两肩，万事弃不理。寸阴若度岁，日暮何可俟。颇闻交广间，暑又烈于此。此如不可耐，彼岂皆暍死。聊当扶短策，北涧弄清泚。岂必拜赐冰，恩光动闾里。
苦热
作者：陆游
朝代：宋

炎歊行中天，曼肤汗翻水。
纤絺薄如雾，不异铠被体。
散髮垂两肩，万事弃不理。
寸阴若度岁，日暮何可俟。
颇闻交广间，暑又烈于此。
此如不可耐，彼岂皆暍死。
聊当扶短策，北涧弄清泚。
岂必拜赐冰，恩光动闾里。
苦笋
作者：陆游
朝代：宋

藜藿盘中忽眼明，骈头脱襁白玉婴。
极知耿介种性别，苦节乃与生俱生。
我见魏徴殊媚妩，约束儿童勿多取。
人才自古要养成，放使干霄战风雨。
苦笋
作者：陆游
朝代：宋
体裁：古风

藜藿盘中忽眼明，骈头脱襁白玉婴。极知耿介种性别，苦节乃与生俱生。我见魏徵殊媚妩，约束儿童勿多取。人才自古要养成，放使干霄战风雨。
苦贫
作者：陆游
朝代：宋

老作清时版籍民，深耕迨及故山春。
熟思岂是天贫我，妄计还忧鬼笑人。
但使甑中余麦饭，何妨涧底采荆薪。
此穷正坐清狂尔，莫向瞿昙问宿因。
苦贫
作者：陆游
朝代：宋

老作清时版籍民，深耕迨及故山春。熟思岂是天贫我，妄计还忧鬼笑人。但使甑中馀麦饭，何妨涧底采荆薪。此穷正坐清狂尔，莫向瞿昙问宿因。
苦贫戏作
作者：陆游
朝代：宋
体裁：七言律诗

五穷作祟不容支，蝉腹龟肠旋过时。客散难求门外辙，衣穿徒有鬓边丝。儿能解事甘藜藿，婢苦无薪睨扊扅。箕踞浩歌君会否，书痴终觉胜钱痴。
苦雨
作者：陆游
朝代：宋

烟水茫无际，空阶滴不休。一窗闲隐几，四月澹如秋。箔冷蚕迟绩，泥深麦未收。家贫村酒薄，曷解老农忧？
苦雨二首·其一
作者：陆游
朝代：宋

尽道迎梅雨，能无一日晴。
窗昏愁细字，檐滴乱疏更。
未怪蛙争席，真忧水冒城。
何由收积潦，箫鼓赛西成。
苦雨二首·其二
作者：陆游
朝代：宋
体裁：五言律诗

烟水茫无际，空阶滴不休。一窗闲隐几，四月澹如秋。箔冷蚕迟绩，泥深麦未收。家贫村酒薄，曷解老农忧。
苦雨叹
作者：陆游
朝代：宋

九渊龙公出忘还，瓦沟垂溜声淙潺。茫茫大泽北际海，潋潋平湖南浸山。吾庐四望路俱断，蛙黾争雄乱昏旦。漏床腐席夜失眠，湿灶生薪朝不爨。今年十分喜有秋，岂知青秧出禾头。老夫一饱复缪悠，听儿读书宽百忧。
苦雨嘆
作者：陆游
朝代：宋

九渊龙公出忘还，瓦沟垂溜声淙潺。
茫茫大泽北际海，潋潋平湖南浸山。
吾庐四望路俱断，蛙黾争雄乱昏旦。
漏床腐席夜失眠，湿竈生薪朝不爨。
今年十分喜有秋，岂知青秧出禾头。
老夫一饱復缪悠，聴儿读书寛百忧。
范参政挽词
作者：陆游
朝代：宋

孤拙知心少，平生仅数公。凋零遂无几，迟暮与谁同！琼树世尘外，神山云海中。梦魂宁复接，恸哭向西风。
范参政挽词
作者：陆游
朝代：宋

屡出专戎阃，遄归上政途。
勋劳光竹帛，风采震羌胡。
签帙新藏富，园林胜事殊。
知公僊去日，遗恨一毫无。
范参政挽词二首
作者：陆游
朝代：宋

屡出专戎阃，遄归上政途。勋劳光竹帛，风采震羌胡。签帙新藏富，园林胜事殊。知公仙去日，遗恨一毫无。孤拙知心少，平生仅数公。凋零遂无几，迟暮与谁同。琼树世尘外，神山云海中。梦魂宁复接，恸哭向西风。
范参政挽词二首·其一
作者：陆游
朝代：宋

屡出专戎阃，遄归上政途。勋劳光竹帛，风采震羌胡。签帙新藏富，园林胜事殊。知公仙去日，遗恨一毫无。
范参政挽词二首·其一
作者：陆游
朝代：宋

屡出专戎阃，遄归上政途。
勋劳光竹帛，风采震羌胡。
籤帙新藏富，园林胜事殊。
知公僊去日，遗恨一毫无。
范参政挽词二首·其二
作者：陆游
朝代：宋

孤拙知心少，平生仅数公。凋零遂无几，迟暮与谁同。琼树世尘外，神山云海中。梦魂宁复接，恸哭向西风。
范参政挽词二首·其二
作者：陆游
朝代：宋

孤拙知心少，平生仅数公。
凋零遂无几，迟暮与谁同。
琼树世尘外，神山云海中。
梦魂宁復接，恸哭向西风。
茅亭
作者：陆游
朝代：宋
体裁：五言律诗

终日坐茅亭，萧然倚素屏。儿圆点茶梦，客授养鱼经。马以鸣当斥，龟缘久不灵。诗成作吴咏，及此醉初醒。
茅斋
作者：陆游
朝代：宋
体裁：五言律诗

茆斋虽绝小，老子策新勋。硙落霏霏雪，炉生袅袅云。心将鸥共远，巢与鹤中分。几许人间事，吾庐寂不闻。
茅舍
作者：陆游
朝代：宋

茅舍晨鷄復暝鸦，暮年别自是生涯。
贪眠久已遗人事，对酒犹能惜物华。
出有儿孙持几杖，归从邻曲话桑麻。
日长亦莫憎春困，小竈何妨自煮茶。
茅舍
作者：陆游
朝代：宋

茅舍晨鸡复暝鸦，暮年别自是生涯。贪眠久已遗人事，对酒犹能惜物华。出有儿孙持几杖，归从邻曲话桑麻。日长亦莫憎春困，小灶何妨自煮茶。
茅舍
作者：陆游
朝代：宋

茅舍晨鸡复暝鸦，暮年别自是生涯，贪眠久已遗人事，对酒犹能惜物华。
出有儿孙持几杖，归从邻曲话桑麻。
日长亦莫憎春困，小灶何妨自煮茶。
茆亭
作者：陆游
朝代：宋

读罢楞伽四卷经，其余终日坐茆亭。静听溪碓舂云母，细斸松根采茯苓。大道粗尝闻海若，高情未至媿山灵。寒泉新渫甘于乳，晨起何妨挈半瓶。
茆亭
作者：陆游
朝代：宋

读罢楞伽四卷经，其余终日坐茆亭。
静听溪碓舂云母，细斸松根采茯苓。
大道粗尝闻海若，高情未至愧山灵。
寒泉新渫甘于乳，晨起何妨挈半瓶。
茆亭
作者：陆游
朝代：宋

读罢楞伽四卷经，其馀终日坐茆亭。静听溪碓舂云母，细斸松根采茯苓。大道粗尝闻海若，高情未至愧山灵。寒泉新渫甘于乳，晨起何妨挈半瓶。
荀秀才送蜡梅十枝奇甚为赋此诗
作者：陆游
朝代：宋
体裁：七言律诗

与梅同谱又同时，我为评香似更奇。痛饮便判千日醉，清狂顿减十年衰。色疑初割蜂脾蜜，影欲平欺鹤膝枝。插向宝壶犹未称，合将金屋贮幽姿。
荆州歌
作者：陆游
朝代：宋

楚江鳞鳞绿如酿，衔尾江边系朱舫。东征打鼓挂高帆，西上汤猪联百丈。伏波古庙占好风，武昌白帝在眼中。倚楼女儿笑迎客，清歌未尽千觞空。沙头巷陌三千家，烟雨冥冥开橘花。峡人住多楚人少，土铛争饷茱萸茶。
荆州歌
作者：陆游
朝代：宋

楚江鳞鳞绿如酿，衘尾江边繫朱舫。
东征打鼓挂高帆，西上汤猪聨百丈。
伏波古庙占好风，武昌白帝在眼中。
倚楼女儿笑迎客，清歌未尽千觞空。
沙头巷陌三千家，烟雨冥冥开橘花。
峡人住多楚人少，土铛争响茱茰茶。
荆溪馆夜坐
作者：陆游
朝代：宋

河汉无声天正青，三三五五满天星。草根冷露黏湿萤，幽人岸巾坐津亭。忆下瞿唐浮洞庭，阳台系船梦娉婷。朱门重重夜不扃，四山猿鸟啼青冥。人生无蒂风中萍，幸我梦断狂已醒。绣鞯金络带万钉，何如故山锄茯苓。
荆溪馆夜坐
作者：陆游
朝代：宋

河汉无声天正青，三三五五满天星。
草根冷露黏湿萤，幽人岸巾坐津亭。
忆下瞿唐浮洞庭，阳台繫船梦娉婷。
朱门重重夜不扃，四山猿鸟啼青冥。
人生无蒂风中萍，幸我梦断狂已醒。
绣鞯金络帯万钉，何如故山锄茯苓。
荆门冬夜
作者：陆游
朝代：宋

常饥龟老欲无肠，卧听寒更自短长。香椀得闲聊作伴，酒杯因病颇相忘。有情窗罅恰通月，耐冷橹枝多得霜。历尽风波知险阻，平生错羡捕鱼郎。
荆门冬夜
作者：陆游
朝代：宋

常饥龟老欲无肠，卧听寒更自短长。
香椀得闲聊作伴，酒杯因病颇相忘。
有情窗罅恰通月，耐冷橹枝多得霜。
歴尽风波知险阻，平生错羡捕鱼郎。
荆门冬夜
作者：陆游
朝代：宋
体裁：七言律诗

常饥龟老欲无肠，卧听寒更自短长。香碗得闲聊作伴，酒杯因病颇相忘。有情窗罅恰通月，耐冷橹枝多得霜。历尽风波知险阻，平生错羡捕鱼郎。
草书歌
作者：陆游
朝代：宋

倾家酿酒三千石，闲愁万斛酒不敌。
今朝醉眼烂岩电，提笔四顾天地窄。
忽然挥扫不自知，风云入怀天借力。
神龙战野昏雾腥，奇鬼摧山太阴黑。
此时驱尽胸中愁，槌床大叫狂堕帻。
吴牋蜀素不快人，付与高堂三丈壁。
草书歌
作者：陆游
朝代：宋
体裁：古风

倾家酿酒三千石，闲愁万斛酒不敌。今朝醉眼烂岩电，提笔四顾天地窄。忽然挥扫不自知，风云入怀天借力。神龙战野昏雾腥，奇鬼摧山太阴黑。此时驱尽胸中愁，槌床大叫狂堕帻。吴笺蜀素不快人，付与高堂三丈壁。
草书歌
作者：陆游
朝代：宋
体裁：古风

吾庐宛在水中沚，车马喧嚣那到耳。一堂翛然卧虚旷，蝉声未断虫声起。有时寓意笔砚间，跌宕奔腾作诙诡。徂徕松尽玉池墨，云梦泽乾蟾滴水。心空万象提寸毫，睥睨醉僧窥长史。联翩昏鸦斜著壁，郁屈瘦蛟蟠入纸。神驰意造起雷雨，坐觉乾坤真一洗。小儿劝我当自珍，勿为门生书棐几。
草书歌
作者：陆游
朝代：宋

吾庐宛在水中沚，车马喧嚣那到耳。
一堂翛然卧虚旷，蝉声未断虫声起。
有时寓意笔砚间，跌宕奔腾作诙诡。
徂徕松尽玉池墨，云梦泽干蟾滴水。
心空万象提寸毫，睥睨醉僧窥长史。
联翩昏鸦斜着壁，鬰屈瘦蛟蟠入纸。
神驰意造起雷雨，坐觉干坤真一洗。
小儿劝我当自珍，勿为门生书棐几。
草亭独坐
作者：陆游
朝代：宋
体裁：七言律诗

扫地垂帘坐草亭，东风吹颊醉初醒。睡蛇死后魔无力，疾竖降来药有灵。在手残梅香淡泊，傍檐幽鸟语丁宁。老人不是神通妙，世事元来要饱经。
草亭独坐
作者：陆游
朝代：宋

扫地垂帘坐草亭，东风吹颊醉初醒。睡蛇死後魔无力，疾竖降来药有灵。在手残梅香淡泊，傍檐幽鸟语丁宁。老人不是神通妙，世事元来要饱经。
草堂
作者：陆游
朝代：宋
体裁：七言律诗

南出湖壖有废堤，草堂只在鹳巢西。清风满榻眠初起，落叶平沟路欲迷。新酒已知迎社熟，秋莺犹作傍檐啼。邻翁相遇饶言笑，共喜年丰米价低。
草堂
作者：陆游
朝代：宋

幸有湖边旧草堂，敢烦地主筑林塘。
漉残醅瓮葛巾湿，插遍野梅纱帽香。
风紧春寒那可敌，身闲书漏不胜长。
浩歌陌上君无怪，世谱推原自楚狂。
草堂
作者：陆游
朝代：宋
体裁：七言律诗

幸有湖边旧草堂，敢烦地主筑林塘。漉残醅瓮葛巾湿，插遍野梅纱帽香。风紧春寒那可敌，身闲昼漏不胜长。浩歌陌上君无怪，世谱推原自楚狂。
草堂拜少陵遗像
作者：陆游
朝代：宋

清江抱孤村，杜子昔所馆。
虚堂尘不扫，小径门可欵。
公诗岂纸上，遗句处处满。
人皆欲拾取，志大才苦短。
计公客此时，一饱得亦罕。
阨穷端有自，寜独坐房管。
至今壁间像，朱绶意萧散。
长安貂蝉多，死去谁復算。
草堂拜少陵遗像
作者：陆游
朝代：宋

清江抱孤村，杜子昔所馆。虚堂尘不扫，小径门可款。公诗岂纸上，遗句处处满。人皆欲拾取，志大才苦短。计公客此时，一饱得亦罕。厄穷端有自，宁独坐房琯。至今壁间像，朱绶意萧散。长安貂蝉多，死去谁复算。
草堂拜少陵遗像
作者：陆游
朝代：宋

清江抱孤村，杜子昔所馆。虚堂尘不扫，小径门可款。公诗岂纸上，遗句处处满。人皆欲拾取，志大才苦短。计公客此时，一饱得亦罕。阨穷端有自，宁独坐房琯。至今壁间像，朱绶意萧散。长安貂蝉多，死去谁复算。
荐饥之馀复苦久雨感叹有作
作者：陆游
朝代：宋
体裁：七言律诗

道傍襁负去何之，积雨仍愁麦不支。为国忧民空激烈，杀身报主已差池。属餍糠麧犹多愧，徙倚柴荆只自悲。十载西游无恶岁，羡他村野足蹲鸱。
荔子绝句
作者：陆游
朝代：宋

放翁游蜀十年回，病眼茫茫每嬾开。怪底酒边光景别，方红江绿一时来。
荔子绝句二首
作者：陆游
朝代：宋

驿骑星驰亦快哉，筠笼露湿手亲开。不应相与无平素，曾忝戎州刺史来。放翁游蜀十年回，病眼茫茫每懒开。怪底酒边光景别，方红江绿一时来。
荔子绝句二首·其一
作者：陆游
朝代：宋
体裁：七言绝句

驿骑星驰亦快哉，筠笼露湿手亲开。不应相与无平素，曾忝戎州刺史来。
荔子绝句二首·其二
作者：陆游
朝代：宋

放翁游蜀十年回，病眼茫茫每懒开。
怪底酒边光景别，方红江緑一时来。
荔子绝句二首·其二
作者：陆游
朝代：宋

放翁游蜀十年回，病眼茫茫每懒开。怪底酒边光景别，方红江绿一时来。
荔枝楼小酌
作者：陆游
朝代：宋

病与愁兼怯酒船，巴歌闻罢更凄然。
此身未死长为客，回首夔州又二年。
荔枝楼小酌二首
作者：陆游
朝代：宋

碧瓦朱栏已半摧，强呼歌舞试樽罍。邦人莫讶心情懒，新出莺花海里来。病与愁兼怯酒船，巴歌闻罢更悽然。此身未死长为客，回首夔州又二年。
荔枝楼小酌二首·其一
作者：陆游
朝代：宋

碧瓦朱栏已半摧，强呼歌舞试樽罍。
邦人莫讶心情懒，新出莺花海裏来。
荔枝楼小酌二首·其一
作者：陆游
朝代：宋

碧瓦朱栏已半摧，强呼歌舞试樽罍。邦人莫讶心情懒，新出莺花海里来。
荔枝楼小酌二首·其二
作者：陆游
朝代：宋
体裁：七言绝句

病与愁兼怯酒船，巴歌闻罢更悽然。此身未死长为客，回首夔州又二年。
荞麦初熟刈者满野喜而有作
作者：陆游
朝代：宋

城南城北如铺雪，原野家家种荞麦。霜晴收敛少在家，饼饵今冬不忧窄。胡麻压油油更香，油新饼美争先尝。猎归炽火燎雉兔，相呼置酒喜欲狂。陌上行歌忘恶岁，小妇红妆髻簪穗。诏书宽大与天通，逐熟淮南几误计。
荞麦初熟刈者满野喜而有作
作者：陆游
朝代：宋

城南城北如铺雪，原野家家种荞麦。
霜晴收敛少在家，饼饵今冬不忧窄。
胡麻压油油更香，油新饼美争先尝。
猎归炽火燎雉兔，相呼置酒喜欲狂。
陌上行歌忘恶岁，小妇红粧髻簪穗。
诏书寛大与天通，逐熟淮南几误计。
荞麦初熟刈者满野喜而有作
作者：陆游
朝代：宋

城南城北如铺雪，原野家家种荞麦。霜晴收敛少在家，饼饵今冬不忧窄。胡麻压油油更香，油新饼美争先尝；猎归炽火燎雉兔，相呼置酒喜欲狂。陌上行歌忘恶岁，小妇红妆穗簪髻。诏书宽大与天通，逐熟淮南几误计。
荡荡
作者：陆游
朝代：宋

荡荡唐虞去日遒，孔林千载亦荒丘。六经残缺幸可考，百氏纵横谁复忧。释书恐非易论语，王迹其在诗春秋。君臣父子未尝泯，吾道尚传君但求。
荡荡
作者：陆游
朝代：宋

荡荡唐虞去日遒，孔林千载亦荒丘。六经残缺幸可考，百氏纵横谁复忧。释书恐非易论语，王迹其在诗春秋！君臣父子未尝泯，吾道尚传君但求。
荡荡
作者：陆游
朝代：宋

荡荡唐虞去日遒，孔林千载亦荒丘。
六经残缺幸可考，百氏纵横谁復忧。
释书恐非易论语，王迹其在诗春秋。
君臣父子未尝泯，吾道尚传君但求。
荣归
作者：陆游
朝代：宋

车马填门拨不开，吾宗得隽凯歌回。折将蟾苑一枝桂，泛入萱堂百岁杯。雅望素钦山竦岳，芳名中占斗中魁。先登赖子光邦族，继踵行看衮衮来。
荣归
作者：陆游
朝代：宋

车马填门拨不开，吾宗得隽凯歌回。
折将蟾苑一枝桂，泛入萱堂百岁杯。
雅望素钦山竦岳，芳名中占斗中魁。
先登頼子光邦族，继踵行看衮衮来。
药圃
作者：陆游
朝代：宋

少年读尔雅，亦喜骚人语。
幸兹身少闲，治地开药圃。
破荒劚瓦砾，引水灌膏乳。
玉芝移石帆，金星取天姥。
申椒蘼芜辈，一一粲可数。
次第雨苗滋，参差枫叶举。
山僧与野老，言议各有取。
瓜香躬采曝，泉洁谨炊鬻。
老夫病若失，稚子喜欲舞。
余年有几何，长镵真託汝。
药圃
作者：陆游
朝代：宋

少年读尔雅，亦喜骚人语。
幸兹身少闲，治地开药圃。
破荒斸瓦砾，引水灌膏乳。
玉芝移石帆，金星取天姥。
申椒蘼芜辈，一一粲可数。
次第雨苗滋，参差风叶举。
山僧与野老，言议各有取。
瓜香躬采曝，泉洁谨炊鬻。
老夫病若失，稚子喜欲舞。
余年有几何？长鑱真托汝。
药圃
作者：陆游
朝代：宋

少年读尔雅，亦喜骚人语。幸兹身少闲，治地开药圃。破荒斸瓦砾，引水灌膏乳。玉芝移石帆，金星取天姥。申椒蘼芜辈，一一粲可数。次第雨苗滋，参差风叶举。山僧与野老，言议各有取。瓜香躬采曝，泉洁谨炊鬻。老夫病若失，稚子喜欲舞。馀年有几何，长镵真托汝。
荷花
作者：陆游
朝代：宋

风露青冥水面凉，旋移野艇受清香。
犹嫌翠盖红妆句，何况人言似六郎！
荷花二首
作者：陆游
朝代：宋

风露青冥水面凉，旋移野艇受清香。犹嫌翠盖红妆句，何况人言似六郎。南浦清秋露冷时，凋红片片已堪悲。若教具眼高人看，风折霜枯似更奇。
荷花二首·其一
作者：陆游
朝代：宋

风露青冥水面凉，旋移野艇受清香。犹嫌翠盖红妆句，何况人言似六郎。
荷花二首·其一
作者：陆游
朝代：宋

风露青冥水面凉，旋移野艇受清香。
犹嫌翠盖红粧句，何况人言似六郎。
荷花二首·其二
作者：陆游
朝代：宋

南浦清秋露冷时，凋红片片己堪悲。
若教具眼高人看，风折霜枯似更奇。
荷花二首·其二
作者：陆游
朝代：宋

南浦清秋露冷时，凋红片片已堪悲。若教具眼高人看，风折霜枯似更奇。
荷锄
作者：陆游
朝代：宋
体裁：五言律诗

五亩畦蔬地，秋来日荷锄。何曾笑尔辈，但觉爱吾庐。胆怯沽官酿，瞳昏读监书。区区尚多事，未解杂樵渔。
莆阳昭武延平送兵渐集戏书
作者：陆游
朝代：宋

鼓声晨紞紞，角声暮呜呜。作官了何事，空叹岁月徂。送兵稍稍集，秣马脂吾车。风霜迫摇落，残暑亦已无。野渡明丹枫，破驿吹黄榆。聊收作诗料，未用厌征途。
莆阳昭武延平送兵渐集戏书
作者：陆游
朝代：宋

鼓声晨紞紞，角声莫呜呜。作官了何事，空叹岁月徂。送兵稍稍集，秣马脂吾车。风霜迫摇落，残暑亦已无。野渡明丹枫，破驿吹黄榆。聊收作诗料，未用厌征途。
莆阳昭武延平送兵渐集戏书
作者：陆游
朝代：宋

鼓声晨紞紞，角声莫呜呜。
作官了何事，空嘆岁月徂。
送兵稍稍集，秣马脂吾车。
风霜迫揺落，残暑亦已无。
野渡明丹枫，破驿吹黄榆。
聊收作诗料，未用厌征途。
莆阳饷荔子
作者：陆游
朝代：宋

江驿山程日夜驰，筠笼初折露犹滋。
星毬皱玉虽奇品，终忆戎州緑荔枝。
莆阳饷荔子
作者：陆游
朝代：宋

江驿山程日夜驰，筠笼初拆露犹滋。星毬皱玉虽奇品，终忆戎州绿荔枝。
莫仲谦挽词
作者：陆游
朝代：宋
体裁：五言律诗

怀器潜山泽，逢时起薜萝。星辰占宝剑，雷雨化龙梭。禹穴书虽富，浯溪石未磨。门闾更须筑，有子继三科。
莫笑
作者：陆游
朝代：宋

莫笑穷阎叟，人生亦已稀。众中容后死，险处得先归。初服还韦布，晨餐美蕨薇。床头周易在，舍此复畴依。
莫笑
作者：陆游
朝代：宋

莫笑穷阎叟，人生亦已稀。
众中容后死，险处得先归。
初服还韦布，晨餐美蕨薇。
床头周易在，舍此復畴依。
莫辞酒
作者：陆游
朝代：宋

劝君莫辞酒，酒能解君愁。
劝君勤采药，药可使疾瘳。
此外莫废书，书亦岂君悞。
古来败人事，正以不学故。
愁去疾亦平，便腹如瓠壶。
努力贮万卷，无此令君愚。
莫辞酒
作者：陆游
朝代：宋

劝君莫辞酒，酒能解君愁。劝君勤采药，药可使疾瘳。此外莫废书，书亦岂君误。古来败人事，正以不学故。愁去疾亦平，便腹如瓠壶。努力贮万卷，无此令君愚。
莫辞酒
作者：陆游
朝代：宋

劝君莫辞酒，酒能解君愁；劝君勤采药，药可使疾廖。
此外莫废书，书亦岂君误？古来败人事，正以不学故。
愁去疾亦平，便腹如瓠壶，努力贮万卷，无此令君愚。
菖蒲
作者：陆游
朝代：宋

古涧生菖蒲，根瘦节蹙密；仙人教我服，刀匕蠲百疾。阳狂华阴市，颜朱发如漆。岁久功当成，寿与天地毕。
菖蒲
作者：陆游
朝代：宋
体裁：古风

雁山菖蒲昆山石，陈叟持来慰幽寂。寸根蹙密九节瘦，一拳突兀千金直。清泉碧缶相发挥，高僧野人动颜色。盆山苍然日在眼，此物一来俱扫迹。根蟠叶茂看愈好，向来恨不相从早。所嗟我亦饱风霜，养气无功日衰槁。
菖蒲二首
作者：陆游
朝代：宋

古涧生菖蒲，根瘦节蹙密。仙人教我服，刀匕蠲百疾。阳狂华阴市，颜朱发如漆。岁久功当成，寿与天地毕。菖蒲古上药，结根已千年。闻之安期生，采服可以仙。斯人非世人，两耳长垂肩。松下语未终，竦身上青天。
菖蒲二首·其一
作者：陆游
朝代：宋

古涧生菖蒲，根瘦节蹙密。仙人教我服，刀匕蠲百疾。阳狂华阴市，颜朱发如漆。岁久功当成，寿与天地毕。
菖蒲二首·其一
作者：陆游
朝代：宋

古磵生菖蒲，根瘦节蹙密。
仙人教我服，刀匕蠲百疾。
阳狂华阴市，颜朱髮如漆。
岁久功当成，寿与天地毕。
菖蒲二首·其二
作者：陆游
朝代：宋
体裁：古风

菖蒲古上药，结根已千年。闻之安期生，采服可以仙。斯人非世人，两耳长垂肩。松下语未终，竦身上青天。
菘园杂咏
作者：陆游
朝代：宋

雨送寒声满背蓬，如今真是荷鉏翁。
可怜遇事常迟钝，九月区区种晚菘。
菜羹
作者：陆游
朝代：宋

青菘绿韭古嘉蔬，莼丝菰白名三吴。台心短黄奉天厨，熊蹯驼峰美不如。老农手自辟幽圃，土如膏肪水如乳。供家赖此不外取，袯襫宁辞走烟雨。鸡豚下箸不可常，况复妄想太官羊。地炉篝火煮菜香，舌端未享鼻先尝。
菜羹
作者：陆游
朝代：宋

青菘绿韭古嘉蔬，莼丝菰白名三吴。
台心短黄奉天厨，熊蹯驼峰美不如。
老农手自闢幽圃，土如膏肪水如乳。
供家赖此不外取，袯襫宁辞走烟雨。
鸡豚下箸不可常，况復妄想太官羊。
地炉篝火煮菜香，舌端未享鼻先尝。
菩萨蛮
作者：陆游
朝代：宋

江天淡碧云如扫。蘋花零落莼丝老。细细晚波平。月从波面生。渔家真个好。悔不归来早。经岁洛阳城。鬓丝添几茎。小院蚕眠春欲老。新巢燕乳花如扫。幽梦锦城西。海棠如旧时。当年真草草。一棹还吴早。题罢惜春诗。镜中添鬓丝。
菩萨蛮·其一
作者：陆游
朝代：宋

江天淡碧云如扫。蘋花零落莼丝老。细细晚波平。月从波面生。渔家真个好。悔不归来早。经岁洛阳城。鬓丝添几茎。
菩萨蛮·小院蚕眠春欲老
作者：陆游
朝代：宋
体裁：词

小院蚕眠春欲老。新巢燕乳花如扫。幽梦锦城西。海棠如旧时。当年真草草。一棹还吴早。题罢惜春诗。镜中添鬓丝。
菩萨蛮·小院蚕眠春欲老
作者：陆游
朝代：宋

小院蚕眠春欲老。新巢燕乳花如扫。幽梦锦城西。海棠如旧时。当年真草草。一棹还吴草。题罢惜春诗。镜中添鬓丝。
菩萨蛮·江天淡碧云如扫
作者：陆游
朝代：宋
体裁：词

江天淡碧云如扫。苹花零落莼丝老。细细晚波平。月从波面生。渔家真个好。悔不归来早。经岁洛阳城。鬓丝添几茎。
菱歌
作者：陆游
朝代：宋
体裁：七言绝句

海内知心人渐少，眼前败意事常多。问君底事浑忘却，月下菱舟一曲歌。
萧山
作者：陆游
朝代：宋

素衣已免染京尘，一笑江边整幅巾。
入港緑潮深蘸岸，披云白塔远招人。
功名姑付未来劫，诗酒何孤见在身。
会向桐江谋小筑，浮家从此往来频。
萧山
作者：陆游
朝代：宋
体裁：七言律诗

素衣已免染京尘，一笑江边整幅巾。入港绿潮深蘸岸，披云白塔远招人。功名姑付未来劫，诗酒何孤见在身。会向桐江谋小筑，浮家从此往来频。
落叶
作者：陆游
朝代：宋
体裁：七言绝句

万瓦清霜伴月明，卧听残漏若为情。无端木叶萧萧下，更与愁人作雨声。
落梅
作者：陆游
朝代：宋

雪虐风饕愈凛然，花中气节最高坚。过时自合飘零去，耻向东君更乞怜。醉折残梅一两枝，不妨桃李自逢时。向来冰雪凝严地，力斡春回竟是谁？
落梅二首
作者：陆游
朝代：宋

雪虐风饕愈凛然，花中气节最高坚。过时自合飘零去，耻向东君更乞怜。醉折残梅一两枝，不妨桃李自逢时。向来冰雪严凝地，力斡春回竟是谁。
落梅二首·其一
作者：陆游
朝代：宋
体裁：七言绝句

雪虐风饕愈凛然，花中气节最高坚。过时自合飘零去，耻向东君更乞怜。
落梅二首·其二
作者：陆游
朝代：宋
体裁：七言绝句

醉折残梅一两枝，不妨桃李自逢时。向来冰雪严凝地，力斡春回竟是谁。
落花
作者：陆游
朝代：宋
体裁：七言绝句

山杏溪桃次第开，狂风正用此时来。未妨老子凭栏兴，满地残红点绿苔。
落花
作者：陆游
朝代：宋
体裁：七言律诗

朱朱白白不禁吹，老未忘情作许悲。瑞锦已残犹有梦，明霞初散可无诗。人应偷样传图本，天亦收香付蜜脾。荣悴相寻君看取，晓来青子已团枝。
落花
作者：陆游
朝代：宋

朱朱白白不禁吹，老未忘情作许悲！瑞锦已残犹有梦，明霞初散可无诗？人应偷样传图本，天亦收香付蜜脾。荣悴相寻君看取，晓来青子已团枝。
落花
作者：陆游
朝代：宋

桃李擅春事，酴醾为之殿。
岂不欲周旋，过日如掣电。
大风连三日，吹尽无余片。
留之岂有策，伫立情眷眷。
空令肠九回，竟欠语一转。
流年付芳草，樽酒孤胜践。
莺声入碧云，帘影满深院。
消摇绿阴间，风流属团扇。
落花
作者：陆游
朝代：宋

桃李擅春事，酴醾为之殿。岂不欲周旋，过日如掣电。大风连三日，吹尽无馀片。留之岂有策，伫立情眷眷。空令肠九回，竟欠语一转。流年付芳草，樽酒孤胜践。莺声入碧云，帘影满深院。消摇绿阴间，风流属团扇。
落花
作者：陆游
朝代：宋

桃李擅春事，酴醿为之殿。
岂不欲周旋，过日如掣电。
大风连三日，吹尽无余片。
留之岂有策，伫立情眷眷。
空令肠九回，竟欠语一转。
流年付芳草，樽酒孤胜践。
莺声入碧云，帘影满深院。
消摇绿阴间，风流属团扇。
落魄
作者：陆游
朝代：宋

落魄东吴莫笑侬，今年要不负春风。闲愁掷向乾坤外，永日移来歌吹中。酒浪欲争湖水绿，花光却妒舞衫红。公卿忧责如山重，肯信人间有放翁。
落魄
作者：陆游
朝代：宋

落魄东吴莫笑侬，今年要不负春风。
闲愁掷向乾坤外，永日移来歌吹中。
酒浪欲争湖水绿，花光却妒舞衫红。
公卿忧责如山重，肯信人间有放翁！
落魄
作者：陆游
朝代：宋

落魄东吴莫笑侬，今年要不负春风。
闲愁掷向干坤外，永日移来歌吹中。
酒浪欲争湖水绿，花光却妒舞衫红。
公卿忧责如山重，肻信人间有放翁。
落魄
作者：陆游
朝代：宋

落魄江湖七十翁，欲持一笑与谁同。萧萧雪鬓难藏老，寂寂蓬门可讳穷。好句尚来攲枕处，壮心时在倚楼中。无涯毁誉何劳诘，骨朽人间论自公。
落魄
作者：陆游
朝代：宋

落魄江湖七十翁，欲持一笑与谁同。
萧萧雪鬓难藏老，寂寂蓬门可讳穷。
好句尚来欹枕处，壮心时在倚楼中。
无涯毁誉何劳诘，骨朽人间论自公。
落魄
作者：陆游
朝代：宋

落魄江湖七十翁，欲持一笑与谁同？萧萧雪鬓难藏老，寂寂蓬门可讳穷？好句尚来欹枕处，壮心时在倚楼中。无涯毁誉何劳诘，骨朽人间论自公。
著书
作者：陆游
朝代：宋

平生著书汗马牛，一事不施今白头。河洛未清非我责，山林高卧复何求。愚公可笑金堆屋，老子唯须糟筑邱。华表无人识归鹤，烟波底处有驯鸥。
著书
作者：陆游
朝代：宋

平生著书汗马牛，一事不施今白头。
河洛未清非我责，山林高卧复何求！愚公可笑金堆屋，老子唯须糟筑丘。
华表无人识归鹤，烟波底处有驯鸥？
董逃行
作者：陆游
朝代：宋

汉末盗贼如牛毛，千戈万槊更相鏖。两都宫殿摩云高，坐见霜露生蓬蒿。渠魁赫赫起临洮，僵尸自照脐中膏。危难继作如崩涛，王朝荒秽谁复薅。逾城散走坠空壕，扶老将幼山中号。昔者群枉根株牢，众愤不能损秋毫。谁知此乱亦不遭，名虽放斥实遁逃。平民踣死声嗷嗷，今兹受祸乃我曹。
董逃行
作者：陆游
朝代：宋

汉末盗贼如牛毛，千戈万槊更相鏖。
两都宫殿摩云高，坐见霜露生蓬蒿。
渠魁赫赫起临洮，僵尸自照脐中膏。
危难继作如崩涛，王朝荒秽谁復薅。
逾城散走坠空壕，扶老将幼山中号。
昔者群枉根株牢，众愤不能损秋毫。
谁知此乱亦不遭，名虽放斥实遁逃。
平民踣死声嗸嗸，今兹受祸乃我曹。
葺圃
作者：陆游
朝代：宋
体裁：五言律诗

种树书频读，齐民术屡窥。曾求竹醉日，更问柳眠时。卢橘初非橘，蒲葵不是葵。因而辨名物，甘作老樊迟。
葺小圃及东斋
作者：陆游
朝代：宋

山翁作园沼，安乐及禽鱼。
凡草犹当养，芳兰可得锄。
初非治一室，亦岂爱吾庐。
暮境虽云迫，心期故有余。
葺小圃及东斋
作者：陆游
朝代：宋

山翁作园沼，安乐及禽鱼。凡草犹当养，芳兰可得锄。初非治一室，亦岂爱吾庐。暮境虽云迫，心期故有馀。
葺小圃及东斋
作者：陆游
朝代：宋

山翁作园沼，安乐及禽鱼。凡草犹当养，芳兰可得锄？初非治一室，亦岂爱吾庐。暮境虽云迫，心期故有余。
葺舍
作者：陆游
朝代：宋
体裁：七言绝句

蚁知将雨先移穴，燕护新雏迭守巢。补漏支倾吾可笑，呼奴乘屋更添茅。
蒙恩奉祠桐柏
作者：陆游
朝代：宋

少年曾缀紫宸班，晚落危途九折艰。罪大初闻收郡印，恩宽俄许领家山。羁鸿但自思烟渚，病骥宁容著帝闲。回首觚棱渺何处，从今常寄梦魂间。
蒙恩奉祠桐柏
作者：陆游
朝代：宋

少年曾缀紫宸班，晚落危途九折艰。
罪大初闻收郡印，恩寛俄许领家山。
羁鸿但自思烟渚，病骥寕容着帝关。
回首觚棱渺何处，从今常寄梦魂间。
蒙恩封渭南县伯因刻渭南伯印
作者：陆游
朝代：宋

旋着朝衫拜九天，荣光夜半属星躔。
渭南且作诗人伴，敢望移封向酒泉。
蒙恩封渭南县伯因刻渭南伯印
作者：陆游
朝代：宋
体裁：七言绝句

旋著朝衫拜九天，荣光夜半属星躔。渭南且作诗人伴，敢望移封向酒泉。
蒸暑思梁州述怀
作者：陆游
朝代：宋

宣和之末予始生，遭乱不及游司并。从军梁州亦少慰，土脉深厚泉流清。季秋岭谷浩积雪，二月草木初抽萌。夏中高凉最可喜，不省举手驱蚊虻。藏冰一出卖满市，玉璞堆积寒峥嵘。柳阴夜卧千驷马，沙上露宿连营兵。胡笳吹堕漾水月，烽燧传到山南城。最思出甲戍秦陇，戈戟彻夜相摩声。两年剑南走尘土，肺热烦促无时平。荒池昏夜蛙閤閤，食案白日蝇营营。何时王师自天下，雷雨澒洞收搀抢。老生衰病畏暑湿，思卜鄠杜开柴荆。
蒸暑思梁州述怀
作者：陆游
朝代：宋

宣和之末予始生，遭乱不及游司并。从军梁州亦少慰，土脉深厚泉流清。季秋岭谷浩积雪，二月草木初抽萌。夏中高凉最可喜，不省举手驱蚊虻。藏冰一出卖满市，玉璞堆积寒峥嵘。柳阴夜卧千驷马，沙上露宿连营兵。胡笳吹堕漾水月，烽燧传到山南城。最思出甲戍秦陇，戈戟彻夜相摩声。两年剑南走尘土，肺热烦促无时平。荒池昏夜蛙阁合，食案白日蝇营营。何时王师自天下，雷雨澒洞收欃枪。老生衰病畏暑湿，思卜鄠杜开紫荆。
蒸暑思梁州述怀
作者：陆游
朝代：宋

宣和之末予始生，遭乱不及游司并。
从军梁州亦少慰，土脉深厚泉流清。
季秋岭谷浩积雪，二月草木初抽萌。
夏中高凉最可喜，不省举手驱蟁蝱。
藏冰一出卖满市，玉璞堆积寒峥嵘。
柳阴夜卧千驷马，沙上露宿连营兵。
胡笳吹堕漾水月，烽燧传到山南城。
最思出甲戍秦陇，戈戟彻夜相摩声。
两年剑南走尘土，肺热烦促无时平。
荒池昏夜蛙閤閤，食案白日蝇营营。
何时王师自天下，雷雨澒洞收搀抢。
老生衰病畏暑湿，思卜鄠杜开柴荆。
蒸溽作雨排闷
作者：陆游
朝代：宋
体裁：五言律诗

柱础生微润，帘栊转薄阴。蚁迁都邑改，鸠逐怨恩深。菡萏新离水，芭蕉半展心。掩屏惟熟睡，谁与续愁吟。
蓦山溪·元戎十乘
作者：陆游
朝代：宋
体裁：词

元戎十乘，出次高唐馆。
归去旧鹓行，更何人、齐飞霄汉。
瞿唐水落，惟是泪波深，催叠鼓，起牙樯，难锁长江断。
春深鳌禁，红日宫瓦暖。
何处望音尘，黯消魂、层城飞观。
人情见惯，不敢恨相忘，梅驿外，蓼滩边，只待除书看。
蓦山溪·送伯礼
作者：陆游
朝代：宋

元戎十乘，出次高唐馆。归去旧鹓行，更何人、齐飞霄汉。瞿唐水落，惟是泪波深，催叠鼓，起牙樯，难锁长江断。春深鳌禁，红日宫砖暖。何处望音尘，黯消魂、层城飞观。人情见惯，不敢恨相忘，梅驿外，蓼滩边，只待除书看。穷山孤垒，腊尽春初破。寂寞掩空斋，好一个、无聊底我。啸台龙岫，随分有云山，临浅濑，荫长松，闲据胡床坐。三杯径醉，不觉纱巾堕。画角唤人归，落梅村、篮舆夜过。城门渐近，几点妓衣红，官驿外，酒垆前，也有闲灯火。
蓦山溪（游三荣龙洞）
作者：陆游
朝代：宋
体裁：词

穷山孤垒，腊尽春初破。寂寞掩空斋，好一个、无聊底我。啸台龙岫，随分有云山，临浅濑，荫长松，闲据胡床坐。三杯径醉，不觉纱巾堕。画角唤人归，落梅村、篮舆夜过。城门渐近，几点妓衣红，官驿外，酒垆前，也有闲灯火。
蓦山溪（送伯礼）
作者：陆游
朝代：宋
体裁：词

元戎十乘，出次高唐馆。归去旧鹓行，更何人、齐飞霄汉。瞿唐水落，惟是泪波深，催叠鼓，起牙樯，难锁长江断。春深鳌禁，红日宫砖暖。何处望音尘，黯消魂、层城飞观。人情见惯，不敢恨相忘，梅驿外，蓼滩边，只待除书看。
蓬户
作者：陆游
朝代：宋
体裁：七言律诗

蓬户真堪设爵罗，岁时野老自相过。人情静处看方见，诗句穷来得最多。枕上长歌时激烈，樽前一笑且婆娑。白头万事都经遍，莫为悲伤损太和。
蓬莱行
作者：陆游
朝代：宋

山峭插云海，楼高入烟霄。不知何宫殿，东望郁岧峣。是时青童君，初散通明朝。风涛中破裂，涌出黄金桥。授我玉芝房，服之尘念消。凡骨一朝换，八极坐可超。
蓬莱行
作者：陆游
朝代：宋

山峭插云海，楼高入烟霄。
不知何宫殿，东望鬰岧峣。
是时青童君，初散通明朝。
风涛中破裂，涌出黄金桥。
授我玉芝房，服之尘念消。
凡骨一朝换，八极坐可超。
蓬莱行
作者：陆游
朝代：宋

山峭插云海，楼高入烟霄，不知何宫殿，东望郁迢嶢。是时青童君，初散通明朝，风涛中破裂，涌出黄金桥，授我玉芝房，服之尘念消。凡骨一朝换，八极坐可超。
蓬莱阁闻大风
作者：陆游
朝代：宋

天风揺荡万松声，卷海颓山得我惊。
触滟滪堆秋起柂，鏖皋兰下夜还营。
荷戈老气纵横在，看剑新诗欬唾成。
兴尽却寻湖上路，醉看月堕斗枃倾。
蓬莱阁闻大风
作者：陆游
朝代：宋

天风摇荡万松声，卷海颓山得我惊。触滟滪堆秋起柂，鏖皋兰下夜还营。荷戈老气纵横在，看剑新诗欬唾成。兴尽却寻湖上路，醉看月堕斗杓倾。
蓬莱阁闻大风
作者：陆游
朝代：宋

天风摇荡万松声，卷海颓山得我惊。
触灩澦堆秋起柂，鏖皋兰下夜还营。
荷戈老气纵横在，看剑新诗欬唾成。
兴尽却寻湖上路，醉看月堕斗杓倾。
蓬莱馆午憩
作者：陆游
朝代：宋

驿门系马听蝉吟，翻动平生万里心。桥畔笛声催日落，城边草色带烟深。关河历历功名晚，岁月悠悠老病侵。忆戍梁州如昨日，凭阑西望一沾襟。
蓬莱馆午憩
作者：陆游
朝代：宋

驿门繫马听蝉吟，翻动平生万里心。
桥畔笛声催日落，城边草色带烟深。
关河歴歴功名晚，岁月悠悠老病侵。
忆戌梁州如昨日，凭阑西望一霑襟。
蓬门
作者：陆游
朝代：宋

莫笑蓬门雀可罗，老农正要养天和。穿林袅袅孙登啸，叩角呜呜宁戚歌。睡美到明三展转，饭甘捧腹一摩挲。床头更听糟床注，造物私吾亦已多。
蓬门
作者：陆游
朝代：宋

莫笑蓬门雀可罗，老农正要养天和。
穿林袅袅孙登啸，叩角呜呜宁戚歌。
睡美到明三展转，饭甘捧腹一摩挲。
床头更聴糟床注，造物私吾亦已多。
蓬门
作者：陆游
朝代：宋

莫笑蓬门雀可罗，老农正要养天和。穿林袅袅孙登啸，叩角呜呜甯戚歌。睡美到明三展转，饭甘捧腹一摩挲。床头更听糟床注，造物私吾亦已多。
蓼花
作者：陆游
朝代：宋

十年诗酒客刀洲，每为名花秉烛游。老作渔翁犹喜事，数枝红蓼醉清秋。
蔬园杂咏·芋
作者：陆游
朝代：宋

陆生昼卧腹便便，嘆息何时食万钱。
莫诮蹲鸱少风味，赖渠撑拄过凶年。
蔬园杂咏·芜菁
作者：陆游
朝代：宋

往日芜菁不到吴，如今幽圃手亲鉏。凭谁为向曹瞒道，彻底无能合种蔬。
蔬园杂咏·葱
作者：陆游
朝代：宋

瓦盆麦饭伴邻翁，黄菌青蔬放筯空。
一事尚非贫贱分，芼羮僭用大官葱。
蔬园杂咏五首 其一 菘
作者：陆游
朝代：宋
体裁：七言绝句

雨送寒声满背蓬，如今真是荷锄翁。可怜遇事常迟钝，九月区区种晚菘。
蔬园杂咏五首 其三 葱
作者：陆游
朝代：宋
体裁：七言绝句

瓦盆麦饭伴邻翁，黄菌青蔬放箸空。一事尚非贫贱分，芼羹僭用大官葱。
蔬园杂咏五首 其二 芜菁
作者：陆游
朝代：宋

往日芜菁不到吴，如今幽圃手亲锄。凭谁为向曹瞒道，彻底无能合种蔬。
蔬园杂咏五首 其五 芋
作者：陆游
朝代：宋

陆生昼卧腹便便，叹息何时食万钱。莫诮蹲鸱少风味，赖渠撑拄过凶年。
蔬园杂咏五首 其四 巢
作者：陆游
朝代：宋
体裁：七言绝句

昏昏雾雨暗衡茅，儿女随宜治酒殽。便觉此身如在蜀，一盘笼饼是豌巢。
蔬园杂咏五首·菘
作者：陆游
朝代：宋

雨送寒声满背蓬，如今真是荷锄翁。可怜遇事常迟钝，九月区区种晚菘。往日芜菁不到吴，如今幽圃手亲锄。凭谁为向曹瞒道，彻底无能合种蔬。瓦盆麦饭伴邻翁，黄菌青蔬放箸空。一事尚非贫贱分，芼羹僭用大官葱。昏昏雾雨暗衡茅，儿女随宜治酒殽。便觉此身如在蜀，一盘笼饼是豌巢。陆生昼卧腹便便，叹息何时食万钱。莫诮蹲鸱少风味，赖渠撑拄过凶年。
蔬圃
作者：陆游
朝代：宋

山翁老学圃，自笑一何愚。硗瘠财三亩，勤劬赖两奴。正方畦画局，微润土融酥。剪辟荆榛尽，锄犁磊块无。过沟横略彴，聚甓起浮屠。隙地成瓜援，馀功及芋区。如丝细生菜，似鸭烂蒸壶。此事今真办，东归不为鲈。
蔬圃
作者：陆游
朝代：宋

山翁老学圃，自笑一何愚。硗瘠财三亩，勤劬赖两奴。正方畦画局，微润土融酥。翦辟荆榛尽，鉏犁磊块无。过沟横略彴，聚甓起浮屠。隙地成瓜援，余功及芋区。如丝细生菜，似鸭烂蒸壶。此事今真办，东归不为鲈。
蔬圃
作者：陆游
朝代：宋

山翁老学圃，自笑一何愚。
硗瘠财三亩，勤劬赖两奴。
正方畦画局，微润土融酥。
翦闢荆榛尽，鉏犁磊块无。
过沟横略彴，聚甓起浮屠。
隙地成瓜援，余功及芋区。
如丝细生菜，似鸭烂蒸壶。
此事今真办，东归不为鲈。
蔬圃
作者：陆游
朝代：宋

蔬圃依山脚，渔扉并水涯。
卧枝开野菊，残枿出秋茶。
病骨知天色，羁怀感物华。
余年有几许，且灌邵平瓜。
蔬圃
作者：陆游
朝代：宋

蔬圃依山脚，渔扉并水涯。卧枝开野菊，残蘖出秋茶。病骨知天色，羁怀感物华。馀年有几许，且灌邵平瓜。
蔬圃绝句
作者：陆游
朝代：宋

冲雨冲风不怕寒，晚来日出短蓑乾。
遶畦拾块真为乐，莫作陶公运甓看。
蔬圃绝句
作者：陆游
朝代：宋

小桥只在槿篱东，沟水穿篱曲折通。烟雨空蒙最堪乐，从教打湿败天公。
蔬圃绝句
作者：陆游
朝代：宋

百钱薪买绿蓑衣，不羡黄金带十围。
枯柳坡头风雨急，凭谁画我荷鉏归？
蔬圃绝句七首
作者：陆游
朝代：宋

拟种芜菁已是迟，晚菘早韭恰当时。老夫要作斋盂备，乞得青秧趁雨移。百钱新买绿蓑衣，不羡黄金带十围。枯柳坡头风雨急，凭谁画我荷锄归。青青蔬甲早寒天，想像登盘已堕涎。更欲锄畦向东去，园丁来报竹行鞭。瓦叠浮屠盆作池，池边红蓼两三枝。贪看忘却还家饭，恰似儿童放学时。小桥只在槿篱东，沟水穿篱曲折通。烟雨空濛最堪乐，从教打湿败天公。冲雨冲风不怕寒，晚来日出短蓑乾。绕畦拾块真为乐，莫作陶公运甓看。懒随年少爱花狂，且伴群儿斗草忙。行遍山南山北路，归时新月浸横塘。
蔬圃绝句七首·其一
作者：陆游
朝代：宋
体裁：七言绝句

拟种芜菁已是迟，晚菘早韭恰当时。老夫要作斋盂备，乞得青秧趁雨移。
蔬圃绝句七首·其七
作者：陆游
朝代：宋
体裁：七言绝句

懒随年少爱花狂，且伴群儿斗草忙。行遍山南山北路，归时新月浸横塘。
蔬圃绝句七首·其三
作者：陆游
朝代：宋

青青蔬甲早寒天，想像登盘已堕涎。
更欲鉏畦向东去，园丁来报竹行鞭。
蔬圃绝句七首·其三
作者：陆游
朝代：宋

青青蔬甲早寒天，想像登盘已堕涎。更欲锄畦向东去，园丁来报竹行鞭。
蔬圃绝句七首·其二
作者：陆游
朝代：宋

百钱新买绿蓑衣，不羡黄金带十围。
枯柳坡头风雨急，凭谁画我荷鉏归。
蔬圃绝句七首·其二
作者：陆游
朝代：宋

百钱新买绿蓑衣，不羡黄金带十围。枯柳坡头风雨急，凭谁画我荷锄归。
蔬圃绝句七首·其五
作者：陆游
朝代：宋

小桥只在槿篱东，沟水穿篱曲折通。烟雨空濛最堪乐，从教打湿败天公。
蔬圃绝句七首·其五
作者：陆游
朝代：宋

小桥只在槿篱东，沟水穿篱曲折通。
烟雨空蒙最堪乐，从敎打湿败天公。
蔬圃绝句七首·其六
作者：陆游
朝代：宋

冲雨冲风不怕寒，晚来日出短蓑乾。绕畦拾块真为乐，莫作陶公运甓看。
蔬圃绝句七首·其六
作者：陆游
朝代：宋

衝雨衝风不怕寒，晚来日出短蓑干。
遶畦拾块真为乐，莫作陶公运甓看。
蔬圃绝句七首·其四
作者：陆游
朝代：宋

瓦叠浮屠盆作池，池边红蓼两三枝。贪看忘却还家饭，恰似儿童放学时。
蔬圃绝句七首·其四
作者：陆游
朝代：宋

瓦疉浮屠盆作池，池边红蓼両三枝。
贪看忘却还家饭，恰似儿童放学时。
蔬食
作者：陆游
朝代：宋

今年彻底贫，不复具一肉。日高对空案，肠鸣转车轴。春荠忽已花，老笋欲成竹。平生饭蔬食，至此亦不足。孰知读书却少进，忍饥对客谈尧舜。但令此道粗有传，深山饿死吾何恨。
蔬食
作者：陆游
朝代：宋

今年彻底贫，不复具一肉；日高对空案，肠鸣转车轴。
春荠忽已花，老笋欲成竹；平生饭蔬食，至此亦不足。
孰知读书却少进，忍饥对客谈尧舜。
但令此道粗有传，深山饿死吾何恨！
蔬食
作者：陆游
朝代：宋

今年彻底贫，不復具一肉。
日高对空案，肠鸣转车轴。
春荠忽已花，老笋欲成竹。
平生饭蔬食，至此亦不足。
孰知读书却少进，忍饥对客谈尧舜。
但令此道粗有传，深山饿死吾何恨。
蔬食
作者：陆游
朝代：宋

墙阴春荠老，笋蕨正登盘。
野饁元无妇，村醅不属官。
何由取熊掌？幸免买猪肝。
犹胜烦秦相，绨袍闵一寒。
蔬食
作者：陆游
朝代：宋
体裁：五言律诗

墙阴春荠老，笋蕨正登盘。野馌元无妇，村醅不属官。何由取熊掌，幸免买猪肝。犹胜烦秦相，绨袍闵一寒。
蔬食
作者：陆游
朝代：宋
体裁：七言律诗

肉食从来意自疑，斋盂况与病相宜。老羝昔作春蔬祟，断稿今无晚钓诗。陌上烟苕谁采采，墙阴风叶正离离。人生饥饱初何校，一斛槟榔笑汝痴。
蔬食
作者：陆游
朝代：宋

肉食从来意自疑，斋盂况与病相宜。老羝昔作春蔬祟，断稿今无晚钓诗。陌上烟苕谁采采？墙阴风叶正离离。人生饥饱初何校，一斛槟榔笑汝痴。
蔬食戏书
作者：陆游
朝代：宋

新津韭黄天下无，色如鹅黄三尺余。
东门彘肉更奇绝，肥美不减塞羊酥。
贵珍讵敢杂常馔，桂炊薏米圆比珠。
还吴此味那復有，日饭脱粟焚枯鱼。
人生口腹何足道，往往坐役七尺躯。
羶荤从今一扫除，夜煮白石笺阴符。
蔬食戏书
作者：陆游
朝代：宋

新津韭黄天下无，色如鹅黄三尺余；东门彘肉更奇绝，肥美不减胡羊酥。贵珍讵敢杂常馔，桂炊薏米圆比珠。还吴此味那复有，日饭脱粟焚枯鱼。人生口腹何足道，往往坐役七尺躯。膻荤从今一扫除，夜煮白石笺阴符。
蔬食戏书
作者：陆游
朝代：宋

新津韭黄天下无，色如鹅黄三尺馀。东门彘肉更奇绝，肥美不减胡羊酥。贵珍讵敢杂常馔，桂炊薏米圆比珠。还吴此味那复有，日饭脱粟焚枯鱼。人生口腹何足道，往往坐役七尺躯。膻荤从今一扫除，夜煮白石笺阴符。
蔬饭
作者：陆游
朝代：宋
体裁：五言律诗

春事已阑珊，山村未褪寒。笋生初入馔，荠老尚登盘。僧饭时分钵，园蔬不仰官。枯肠更禁搅，姑置密云团。
薄暑
作者：陆游
朝代：宋

仲夏暑尚薄，孤村日尤长。僧坊初施浴，行路亦馈浆。老我绝人事，终日坐虚堂。南北两松棚，细细吹清香。堂中无长物，独置湘竹床。我睡仆亦休，睡觉谁在傍。起坐拭两眦，小山郁苍苍。安得乌有生，俱老无何乡。
薄暑
作者：陆游
朝代：宋

仲夏暑尚薄，孤村日尤长。
僧坊初施浴，行路亦馈浆。
老我绝人事，终日坐虚堂。
南北两松棚，细细吹清香。
堂中无长物，独置湘竹床。
我睡仆亦休，睡觉谁在傍。
起坐拭两眦，小山鬰苍苍。
安得乌有生，俱老无何乡。
薄暑
作者：陆游
朝代：宋

仲夏暑尚薄，孤村日尤长。僧坊初施浴，行路亦馈浆。老我绝人事，终日坐虚堂。南北两松棚，细细吹清香。堂中无长物，独置湘竹床。我睡仆亦休，睡觉谁在傍？起坐拭两皆，小山郁苍苍。安得乌有生，俱老无何乡！
薄粥
作者：陆游
朝代：宋

薄粥枝梧未死身，饥肠且免转车轮。
从来不解周家意，养老常须祝骾人。
薄粥
作者：陆游
朝代：宋

薄粥枝梧未死身，饥肠且免转车轮。从来不解周家意，养老常须祝鲠人。
薄醉遣怀
作者：陆游
朝代：宋
体裁：五言律诗

局蹐蜗庐迮，萧条鹤发新。途穷贫入梦，身老病欺人。带索忘三组，羹藜抵八珍。蓬窗一杯酒，自觉胆轮囷。
薄醉遣怀
作者：陆游
朝代：宋

跼蹐蜗庐迮，萧条鹤髮新。
途穷贫入梦，身老病欺人。
带索忘三组，羮藜抵八珍。
蓬窗一杯酒，自觉胆轮囷。
薏苡
作者：陆游
朝代：宋

初游唐安饭薏米，炊成不减雕胡美。大如芡实白如玉，滑欲流匙香满屋。腹腴项脔不入盘，况复飧酪誇甘酸。东归思之未易得，每以问人人不识。呜呼奇材从古弃草菅，君试求之篱落间。
薏苡
作者：陆游
朝代：宋

初游唐安饭薏米，炊成不减雕胡美。
大如芡实白如玉，滑欲流匙香满屋。
腹腴项脔不入盘，况复餐酪夸甘酸。
东归思之未易得，每以问人人不识。
呜呼，奇材从古弃草菅，君试求之篱落间！
薏苡
作者：陆游
朝代：宋

初游唐安饭薏米，炊成不减雕胡美。
大如芡实白如玉，滑欲流匙香满屋。
腹腴项脔不入盘，况復飱酪夸甘酸。
东归思之未易得，每以问人人不识。
呜呼奇材从古弃草菅，君试求之篱落间。
薙庭草
作者：陆游
朝代：宋
体裁：七言绝句

露草烟芜与砌平，群蛙得意乱疏更。微凉要作安眠地，放散今宵鼓吹声。
薪米偶不继戏书
作者：陆游
朝代：宋

仕官不谐农失业，败屋萧萧书数箧。藜羹不糁未足嗟，爨灶无薪扫枯叶。丈夫穷空自其分，饿死吾肩未尝胁。世间大有乞墦人，放翁笑汝骄妻妾。
薪米偶不继戏书
作者：陆游
朝代：宋

仕官不谐农失业，败屋萧萧书数箧。
藜羹不糁未足嗟，爨竈无薪扫枯叶。
丈夫穷空自其分，饿死吾肩未尝胁。
世间大有乞墦人，放翁笑汝骄妻妾。
薪米偶不继戏书
作者：陆游
朝代：宋

仕宦不谐农失业，败屋萧萧书数箧。
藜羹不糁未足嗟，爨灶无薪扫枯叶。
丈夫穷空自其分，饿死吾肩未尝胁。
世间大有乞墦人，放翁笑汝骄妻妾。
虎洞
作者：陆游
朝代：宋

空山秋高木叶黄，茫茫百草凋秋霜。逶迤深谷白昼静，群鸦竞噪众鸟翔。洞中有虎何猛烈，牙如利刀爪如铁。奋髯掉尾初出穴，昂头四顾吐其舌。双睛忽动飞电回，层崖长啸阴风来。山中藜藿谁敢采，野外狐兔皆悲哀。嗟虎之猛有如此，自是贪残日无已。岂无壮士裴将军，弯弓射之殄其类。方今上有明圣君，广爱民物怀深仁。推诚不但祝罗网，登用牧守需贤人。四郊无事民安静，有若刘昆多善政。嗟虎虽猛当如何，胡为饮泉卷之阿，明当负子东渡河。
虎洞
作者：陆游
朝代：宋

空山秋高木叶黄，茫茫百草凋秋霜。
逶迤深谷白昼静，群鸦竞噪众鸟翔。
洞中有虎何猛烈，牙如利刀爪如铁。
奋髯掉尾初出穴，昂头四顾吐其舌。
双睛忽动飞电回，层崖长啸阴风来。
山中藜藿谁敢采，野外狐兔皆悲哀。
嗟虎之猛有如此，自是贪残日无已。
岂无壮士裴将军，弯弓射之殄其类。
方今上有明圣君，广爱民物怀深仁，推诚不但祝罗网，登用牧守需贤人。
四郊无事民安静，有若刘昆多善政。
嗟虎虽猛当如何，胡为饮泉卷久阿？明当负子东渡河！
虎洞
作者：陆游
朝代：宋

空山秋高木叶黄，茫茫百草凋秋霜。
逶迤深谷白昼静，群鸦竞噪众鸟翔。
洞中有虎何猛烈，牙如利刀爪如铁。
奋髯掉尾初出穴，昂头四顾吐其舌。
双睛忽动飞电迴，层崖长啸阴风来。
山中藜藿谁敢采，野外狐兔皆悲哀。
嗟虎之猛有如此，自是贪残日无已。
岂无壮士裴将军，弯弓射之殄其类。
方今上有明圣君，广爱民物怀深仁。
推诚不但祝罗网，登用牧守需贤人。
四郊无事民安静，有若刘昆多善政。
嗟虎虽猛当如何，胡为饮泉卷之阿，明当负子东渡河。
虚堂
作者：陆游
朝代：宋

暑气虚堂一点无，爽如秋露贮冰壶。沧州未遽浮舴艋，碧井聊听放辘轳。肃肃清风生薤簟。酣酣美梦付纱幮。恼人不奈奴兵辈，环抱文书待日晡。
虚堂
作者：陆游
朝代：宋
体裁：七言律诗

暑气虚堂一点无，爽如秋露贮冰壶。沧州未遽浮舴艋，碧井聊听放辘轳。肃肃清风生薤簟，酣酣美睡付纱幮。恼人不奈奴兵辈，环抱文书待日晡。
虾蟆碚
作者：陆游
朝代：宋

不肯爬沙桂树边，朵颐千古向岩前。
巴东峡裏最初峡，天下泉中第四泉。
啮雪饮冰疑换骨，掬珠弄玉可忘年。
清游自笑何曾足，迭鼓冬冬又解船。
虾蟆碚
作者：陆游
朝代：宋

不肯爬沙桂树边，朵颐千古向岩前。巴东峡里最初峡，天下泉中第四泉。齧雪饮冰疑换骨，掬珠弄玉可忘年。清游自笑何曾足，叠鼓鼕鼕又解船。
蚕麦
作者：陆游
朝代：宋

村村桑暗少桑姑，户户麦丰无麦奴。又是一年春事了，缫丝捣麦笑相呼。
蚕麦
作者：陆游
朝代：宋
体裁：七言绝句

村村桑暗少桑姑，户户麦丰无麦奴。又是一年春事了，缫丝捣麨笑相呼。
蛱蝶词
作者：陆游
朝代：宋

蛱蝶子，去复来。草长齐腰花乱开。蜜蜂辛苦为人计，林莺百啭胡为哉？嗟尔蛱蝶独得意，飞来飞去无嫌猜。追花逐絮阑干角，人生安得如汝乐！
蛱蝶词
作者：陆游
朝代：宋

蛱蝶子，去复来，草长齐腰花乱开。蜜蜂辛苦为人计，林莺百啭胡为哉。嗟尔蛱蝶独得意，飞来飞去无嫌猜。追花逐絮阑干角，人生安得如汝乐。
蛱蝶词
作者：陆游
朝代：宋

蛱蝶子，去復来，草长齐腰花乱开。
蜜蜂辛苦为人计，林莺百啭胡为哉。
嗟尔蛱蝶独得意，飞来飞去无嫌猜。
追花逐絮阑干角，人生安得如汝乐。
蛾眉村旅舍作
作者：陆游
朝代：宋
体裁：七言律诗

小雨初收景气和，青苔狼藉落梅多。曲肱野店睡斜日，濯足溪桥鸣细波。久厌俗情生眼白，近承天诏赐颜酡。骑鲸未返蓬壶去，此路犹须几浩歌。
蛾眉村旅舍作
作者：陆游
朝代：宋

小雨初收景气和，青苔狼藉落梅多。曲肱野店睡斜日，濯足溪桥鸣细波。久厌俗情生眼白，近承天诏赐颜酡。骑鲸未返蓬壼去，此路犹须几浩歌？
蜀使归寄青城上官道人
作者：陆游
朝代：宋

轻别青城十二年，至今客枕梦林泉。
一杯松屑斋前进，两卷丹经肘后传。
欲与公为尘外侣，几时身上峡中舩。
世间牛蚁何劳问，输与云窗一粲然。
蜀使归寄青城上官道人
作者：陆游
朝代：宋

轻别青城十二年，至今客枕梦林泉。一杯松屑斋前进，两卷丹经肘后传。欲与公为尘外侣，几时身上峡中船。世间牛蚁何劳问，输与云窗一粲然。
蜀使归寄青城上官道人
作者：陆游
朝代：宋

轻别青城十二年，至今客枕梦林泉。一杯松屑斋前进，两卷丹经肘後传。欲与公为尘外侣，几时身上峡中船？世间牛蚁何劳问，输与云窗一粲然。
蜀僧宗杰来乞诗三日不去作长句送之
作者：陆游
朝代：宋

看遍东南数十州，寄船却泝蜀江秋。
孤云两角山亡恙，斗米三钱路不忧。
万里得诗长揖去，它年挈笠再来不。
放翁烂醉寻常事，莫笑黄花插满头。
蜀僧宗杰来乞诗三日不去作长句送之
作者：陆游
朝代：宋

看遍东南数十州，寄船却泝蜀江秋。孤云两角山亡恙，斗米三钱路不忧。万里得诗长揖去，它年挈笠再来不？放翁烂醉寻常事，莫笑黄花插满头。
蜀僧宗杰来乞诗三日不去作长句送之
作者：陆游
朝代：宋

看遍东南数十州，寄船却溯蜀江秋。孤云两角山亡恙，斗米三钱路不忧。万里得诗长揖去，它年挈笠再来不。放翁烂醉寻常事，莫笑黄花插满头。
蜀州大阅
作者：陆游
朝代：宋

晓束戎衣一怅然，五年奔走遍穷边。
平生亭障休兵日，惨澹风云阅武天。
戍陇旧游真一梦，渡辽奇事付他年。
刘琨晚抱闻鸡恨，安得英雄共着鞭。
蜀州大阅
作者：陆游
朝代：宋

晓束戎衣一怅然，五年奔走遍穷边。平生亭障休兵日，惨澹风云阅武天。戍陇旧游真一梦，渡辽奇事付他年。刘琨晚抱闻鸡恨，安得英雄共著鞭。
蜀州大阅
作者：陆游
朝代：宋

晓束戎衣一怅然，五年奔走遍穷边。平生亭障休兵日，惨澹风云阅武天。戍陇旧游真一梦，渡辽奇事付他年。刘琨晚抱闻鸡恨，安得英雄共著鞭！
蜀汉
作者：陆游
朝代：宋
体裁：七言律诗

忆昔遨游蜀汉间，骎骎五十尚朱颜。呼鹰雪暗天回路，采药云迷御爱山。旧事已无人共说，征途犹与梦相关。夕阳不觉凭阑久，待得林鸦接翅还。
蜀汉
作者：陆游
朝代：宋
体裁：五言律诗

蜀汉崎岖外，江湖莽苍中。冷官家世事，独立古人风。已老学犹力，久穷诗未工。悠悠千载后，此意与谁同。
蜀汉
作者：陆游
朝代：宋

蜀汉崎岖外，江湖莽苍中。冷官家世事，独立古人风。已老学犹力，久穷诗未工。悠悠千载後，此意与谁同？
蜀酒歌
作者：陆游
朝代：宋

汉州鹅黄鸾凤雏，不騺不搏德有余；眉州玻璃天马驹，出门已无万里涂。病夫少年梦清都，曾赐虚皇碧琳腴，文德殿门晨奏书，归局黄封罗百壶。十年流落狂不除，遍走人间寻酒垆，青丝玉瓶到处酤，鹅黄玻璃一滴无。安得豪士致连车，倒瓶不用杯与盂，琵琶如雷聒坐隅，不愁渴死老相如。
蜀酒歌
作者：陆游
朝代：宋

汉州鹅黄鸾凤雏，不鸷不搏德有馀。眉州玻瓈天马驹，出门已无万里涂。病夫少年梦清都，曾赐虚皇碧琳腴。文德殿门晨奏书，归局黄封罗百壶。十年流落狂不除，遍走人间寻酒垆。青丝玉瓶到处酤，鹅黄玻瓈一滴无。安得豪士致连车，倒瓶不用杯与盂。琵琶如雷聒坐隅，不愁渴死老相如。
蜀酒歌
作者：陆游
朝代：宋

汉州鹅黄鸾鳯雏，不鸷不搏德有余。
眉州玻瓈天马驹，出门已无万里涂。
病夫少年梦清都，曾赐虚皇碧琳腴。
文德殿门晨奏书，归局黄封罗百壶。
十年流落狂不除，遍走人间寻酒垆。
青丝玉瓶到处酤，鹅黄玻瓈一滴无。
安得豪士致连车，倒瓶不用杯与盂。
琵琶如雷聒坐隅，不愁渴死老相如。
蜀院赏梅
作者：陆游
朝代：宋

十里温香扑马来，江头还见去年梅。
喜开剩欲邀明月，愁落先教扫緑苔。
跌宕放翁新醉墨，凄凉废苑旧歌台。
盛衰自古无穷事，莫向昆明嘆劫灰。
蜀院赏梅
作者：陆游
朝代：宋

十里温香扑马来，江头还见去年梅。喜开剩欲邀明月，愁落先教扫绿苔。跌宕放翁新醉墨，凄凉废苑旧歌台。盛衰自古无穷事，莫向昆明叹劫灰。
蜉蝣行
作者：陆游
朝代：宋
体裁：古风

蜉蝣至细能知时，舂风硙雨占无遗。蜻蜓满空乃不知，庭除一出无归期。乐哉蜻蜓高下飞，蜉蝣未尽何忧饥。檐间蜘蛛亦伺汝，吐丝织网腹如鼓。
蜉蝣行
作者：陆游
朝代：宋

蜉蝣至细能知时，舂风磑雨占无遗。蜻蜓满空乃不知，庭除一出无归期。乐哉蜻蜓高下飞，蜉蝣未尽何忧饥。檐间蜘蛛亦伺汝，吐丝织纲腹如鼓。
蜗庐
作者：陆游
朝代：宋

小葺蜗庐便着家，槿篱莎径任欹斜。
为生草草僧行脚，到处悠悠客泛槎。
孤蝶惜衣晴曝粉，穉蜂贪蜜晚争花。
有书懒读吾堪愧，睡起何妨自硙茶。
蜗庐
作者：陆游
朝代：宋

小葺蜗庐便著家，槿篱莎径任攲斜。为生草草僧行脚，到处悠悠客泛槎。孤蝶惜衣晴曝粉，稚蜂贪蜜晚争花。有书懒读吾堪愧，睡起何妨自硙茶。
蜗庐
作者：陆游
朝代：宋

小葺蜗庐便著家，槿篱莎径任欹斜。为生草草僧行脚，到处悠悠客泛槎。孤蝶惜衣晴曝粉，樨蜂贪蜜晚争花。有书嬾读吾堪愧，睡起何妨自磑茶。
蜗庐
作者：陆游
朝代：宋

蜗庐四壁空，也过百年中。
葑火朝供爨，芦绵夕御风。
不憎穷有祟，自以放名翁。
但恨村醪薄，衰颜只暂红。
蜗庐
作者：陆游
朝代：宋

蜗庐四壁空，也过百年中。葑火朝供爨，芦绵夕禦风。不憎穷有祟，自以放名翁。但恨村醪薄，衰颜只暂红。
蜗舍
作者：陆游
朝代：宋
体裁：五言律诗

蜗舍茨生草，龟肠饱淖糜。麦因多雨损，蚕遇闰年迟。徙义忧无勇，求仁戒自欺。此生虽欲尽，吾志未应衰。
蜻蜓浦
作者：陆游
朝代：宋
体裁：五言律诗

舍北蜻蜓浦，新秋偶一来。菱丝烟际老，芡觜露中开。渔火明还灭，沙禽去却回。吾行兴无尽，舟子莫相催。
蜻蜓浦夜泊
作者：陆游
朝代：宋

风雨忽如秋已深，短篷今夜系枫林。溪翁那问市朝事，蔬食不生杯炙心。横截烟波飞健鹘，远投沙渚落羁禽。斯游谁道伤幽独，犹有残钟伴苦吟。
蜻蜓浦夜泊
作者：陆游
朝代：宋

风雨忽如秋已深，短篷今夜繫枫林。
溪翁那问市朝事，蔬食不生杯炙心。
横截烟波飞健鹘，远投沙渚落羁禽。
斯游谁道伤幽独，犹有残钟伴苦吟。
蝶
作者：陆游
朝代：宋
体裁：七言绝句

庭下幽花取次香，飞飞小蝶占年光。幽人为尔凭窗久，可爱深黄爱浅黄。
蝶
作者：陆游
朝代：宋

庭下幽花取次香，飞飞小蝶占年光。
幽人为尔凭窗久，可爱深黄爱浅黄？
蝶恋花
作者：陆游
朝代：宋

陌上箫声寒食近。雨过园林，花气浮芳润。千里斜阳钟欲暝。凭高望断南楼信。海角天涯行略尽。三十年间，无处无遗恨。天若有情终欲问。忍教霜点相思鬓。桐叶晨飘蛩夜语。旅思秋光，黯黯长安路。忽记横戈盘马处。散关清渭应如故。江海轻舟今已具。一卷兵书，叹息无人付。早信此生终不遇。当年悔草长杨赋。水漾萍根风卷絮。倩笑娇颦，忍记逢迎处。只有梦魂能再遇。堪嗟梦不由人做。梦若由人何处去。短帽轻衫，夜夜眉州路。不怕银缸深绣户。只愁风断青衣渡。
蝶恋花·桐叶晨飘蛩夜语
作者：陆游
朝代：宋
体裁：词

桐叶晨飘蛩夜语。
旅思秋光，黯黯长安路。
忽记横戈盘马处。
散关清渭应如故。
江海轻舟今已具。
一卷兵书，叹息无人付。
早信此生终不遇。
当年悔草《长杨赋》。
蝶恋花·桐叶晨飘蛩夜语
作者：陆游
朝代：宋
体裁：词

桐叶晨飘蛩夜语。旅思秋光，黯黯长安路。忽记横戈盘马处。散关清渭应如故。江海轻舟今已具。一卷兵书，叹息无人付。早信此生终不遇。当年悔草长杨赋。
蝶恋花·水漾萍根风卷絮
作者：陆游
朝代：宋
体裁：词

水漾萍根风卷絮。倩笑娇颦，忍记逢迎处。只有梦魂能再遇。堪嗟梦不由人做。梦若由人何处去。短帽轻衫，夜夜眉州路。不怕银缸深绣户。只愁风断青衣渡。
蝶恋花·禹庙兰亭今古路
作者：陆游
朝代：宋
体裁：词

禹庙兰亭今古路。一夜清霜，染尽湖边树。鹦鹉杯深君莫诉。他时相遇知何处。冉冉年华留不住。镜里朱颜，毕竟消磨去。一句丁宁君记取。神仙须是闲人做。
蝶恋花·离小益作
作者：陆游
朝代：宋
体裁：词

桐叶晨飘蛩夜语。旅思秋光，黯黯长安路。忽记横戈盘马处，散关清渭应如故。
江海轻舟今已具。一卷兵书，叹息无人付。早信此生终不遇，当年悔草《长杨赋》。
蝶恋花·陌上箫声寒食近
作者：陆游
朝代：宋
体裁：词

陌上箫声寒食近。
雨过园林，花气浮芳润。
千里斜阳锺欲瞑。
凭高望断南楼信。
海角天涯行略尽。
三十年间，无处无遗恨。
天若有情终欲问。
忍教霜点相思鬓。
蝶恋花（离小益作）
作者：陆游
朝代：宋
体裁：词

陌上箫声寒食近。雨过园林，花气浮芳润。千里斜阳钟欲暝。凭高望断南楼信。海角天涯行略尽。三十年间，无处无遗恨。天若有情终欲问。忍教霜点相思鬓。
融州寄松纹剑
作者：陆游
朝代：宋
体裁：古风

十年学剑勇成癖，腾身一上三千尺。术成欲试酒半酣，直蹑丹梯削青壁。青壁一削平无踪，浩歌却过莲花峰。世人仰视那得测，但怪雪刃飞秋空。老胡畏诛奉约束，假息渔阳连上谷。愿闻下诏遣材官，耻作腐儒长碌碌。